cyanic-selkie/wikianc huggingface dataset:
നിർഭയ
കേരളത്തിലെ സാഹചര്യത്തിൽ താഴെ പറയുന്ന കുറ്റകൃത്യങ്ങളാണ് സ്ത്രീകൾക്കെതിരെ കൂടുതലായി കണ്ടു വരുന്നത്. സ്ത്രീകൾക്കും കുട്ടികൾക്കുമെതിരെയുള്ള ലൈംഗികാതിക്രമങ്ങൾ തടയുന്നതിനുവേണ്ടി കേരള സർക്കാർ നടപ്പിലാക്കിയ നൂതന പരിപാടി ആണ് നിർഭയ. ലൈംഗികപീഡനം ,ലൈംഗികാതിക്രമം ,ലൈംഗികവൃത്തിക്കു വേണ്ടിയുള്ള മനുഷ്യക്കടത്ത് തുടങ്ങിയവയ്ക്കെതിരെയുള്ള ശക്തമായ പ്രവർത്തനങ്ങളാണ് ഈ പരിപാടിയിലൂടെ ലക്ഷ്യമിടുന്നത് .ലൈംഗികകുറ്റകൃത്യങ്ങളിൽനിന്ന് കുട്ടികളെ സംരക്ഷിക്കുന്ന നിയമം 2012, സ്ത്രീകൾ തൊഴിലിടങ്ങളിൽ നേരിടുന്ന ലൈംഗികപീഡനങ്ങളിൽ നിന്നുള്ള സംരക്ഷണ കരടു നിയമം 2012 എന്നിവയുടെ പിൻബലത്തിലാണ് ഈ പദ്ധതി ആവിഷ്കരിച്ചത്.പ്രതിരോധം ,സംരക്ഷണം ,നിയമനടത്തിപ്പ്, പുനരധിവാസവും പുനരേകീകരണവും എന്നിങ്ങനെ നാലു മേഖലകളിലെ ഇടപെടലുകലാണ് പദ്ധതി ലക്ഷ്യമിടുന്നത്.2013 മുതൽ എല്ലാ വർഷവും മാർച്ച് 1 നിർഭയ ദിനമായി ആചരിക്കുന്നു.
ഹെലിയാസ്റ്റസ്
അക്രിഡിഡേ കുടുംബത്തിലെ ബാൻഡ് ചിറകുള്ള വെട്ടുക്കിളികളുടെ ഒരു ജനുസ്സാണ് ഹെലിയാസ്റ്റസ്. ഹെലിയാസ്റ്റസിൽ പത്തോളം ഇനങ്ങളുണ്ട്.
അവലംബം
വർഗ്ഗം:ഷഡ്‌പദനിരകൾ
മേവതി പശു
ഉഴവ്/വണ്ടിക്കാള ഇനമാണ് മേവതി, “കോസി” അല്ലെങ്കിൽ “മെഹ്വതി” എന്നും അറിയപ്പെടുന്നു. ഹരിയാനയിലെ ഗുഡ്ഗാവ്, ഫരീദാബാദ് ജില്ലകൾ രാജസ്ഥാനിലെ അൽവാർ, ഭരത്പൂർ ജില്ലകൾ; ഉത്തർപ്രദേശിലെ മഥുര ജില്ല ഉൾപ്പെടുന്നു ഇവയുടെ തനത് ഭൂമികൾ.
സ്വഭാവഗുണങ്ങൾ
മേവതി കന്നുകാലികൾ ശക്തരും ശാന്തരുമാണ്, മാത്രമല്ല കനത്ത ഉഴവിനും വണ്ടിവലിക്കാനും ആഴത്തിലുള്ള കിണറുകളിൽ നിന്ന് വെള്ളം എടുക്കുന്നതിനും ഇതിനെ ഉപയോഗിക്കാറുണ്ട്. ഇവ ഹരിയാനയുമായി സാമ്യമുള്ളതാണെങ്കിലും ഗിർ, കാൻക്രേജ്, മാൽവി ഇനങ്ങളുടെയും സ്വാധീനത്തിന്റെ സൂചനകളുണ്ട്. മേവതി കന്നുകാലികൾ സാധാരണയായി കഴുത്ത്, തോളുകൾ, ഇരുണ്ട നിഴലിന്റെ ക്വാർട്ടേഴ്സ് എന്നിവ ഉപയോഗിച്ച് വെളുത്തതാണ്. കൊമ്പുകൾ ചെറുതും ഇടത്തരവുമായ വലിപ്പമുള്ളവയാണ്, പുറത്തേക്കും മുകളിലേക്കും പിന്നീട് ഭൂരിഭാഗം മൃഗങ്ങളിലും പുറപ്പെടുന്നു. എന്നിരുന്നാലും, ചില മൃഗങ്ങളിൽ കൊമ്പുകൾ പുറത്തേക്കും മുകളിലേക്കും ഉയർന്നുവരുന്നു. കൊമ്പുകളുടെ നുറുങ്ങുകൾ ചൂണ്ടിക്കാണിക്കുന്നു. മുഖം നീളവും ഇടുങ്ങിയതും നേരായതും ചിലപ്പോൾ ചെറുതായി നെറ്റിയിൽ വീർത്തതുമാണ്.
പാലുത്പാദനം
മുലയൂട്ടുന്ന വിളവ് ശരാശരി 958 കിലോഗ്രാം ആണ്. പാലിന്റെ കൊഴുപ്പ് 4.5
പുറംകണ്ണികൾ
വർഗ്ഗം:കന്നുകാലി വർഗ്ഗങ്ങൾ വർഗ്ഗം:ഇന്ത്യൻ കന്നുകാലിയിനങ്ങൾ
കെ.ആർ. മല്ലിക
മലയാള ചെറുകഥാകൃത്തും നോവലിസ്റ്റുമാണ് '''കെ.ആർ. മല്ലിക.''' സമഗ്രസംഭാവനയ്ക്കുള്ള 2020-ലെ കേരള സാഹിത്യ അക്കാദമി പുരസ്കാരം ലഭിച്ചു.
ജീവിതരേഖ
1958 മെയ് 24 ന് കൊല്ലം ജില്ലയിൽ തിരുമുല്ലവാരത്ത് പണ്ഡിറ്റ് എൻ കൃഷ്ണന്റെയും രാജമ്മയുടെയും മകളായി ജനിച്ചു. കൊട്ടിയം സി എഫ് ഹൈസ്‌കൂൾ, കൊല്ലം ഫാത്തിമ മാതാ നാഷണൽ കോളേജ് എന്നിവിടങ്ങളിലായി വിദ്യാഭ്യാസം. സാമ്പത്തിക ശാസ്ത്രത്തിൽ ബിരുദാനന്തര ബിരുദം. ഭർത്താവ് കെ. പി. രവീന്ദ്രനാഥ്; മക്കൾ നിമ ആർ നാഥ്, നിശാന്ത് നാഥ്. തിരുവനന്തപുരം കൈമനത്ത് സ്ഥിരതാമസം.
ദേശാഭിമാനിയിലും ചിന്ത പബ്ലിഷേഴ്‌സിലും പ്രൂഫ് റീഡറായിരുന്നു. പുരോഗമന കലാ സാഹിത്യ സംഘത്തിന്റെ സംസ്ഥാന കമ്മിറ്റി അംഗം, കേരള സാഹിത്യ അക്കാദമി അംഗം എന്നീ നിലകളിൽ പ്രവർത്തിച്ചു.
ബാങ്കിങ്ങ് ഓംബുഡ്സ്മാൻ
ബാങ്കിങ്ങ് ഓംബുഡ്സ്മാൻ സ്കീം വകുപ്പ് 4 പ്രകാരം നിയമിക്കപ്പെടുന്ന വ്യക്തിയാണ് ബാങ്കിങ്ങ് ഓംബുഡ്സ്മാൻ. ബാങ്കിങ്ങ് ഓംബുഡ്സ്മാന്മാരെ നിയമിക്കുന്നത് റിസർവ്ബാങ്കാണ്. ബാങ്കിന്റെ ജനറൽ മാനേജരോ ചീഫ് മാനേജരോ ആണ് ഇങ്ങനെ നിയമിക്കപ്പെടുന്നത്. നിയമന കാലാവധി മൂന്ന് വർഷമാണ്.
അവലംബം
വർഗ്ഗം:ഇന്ത്യയിലെ ബാങ്കുകൾ
കർണ്ണാക്
പ്രാചീന ഈജിപ്ഷ്യൻ നിർമ്മിതികളുടെ ശേഷിപ്പുകൾ ഇന്നും സ്ഥിതിചെയ്യുന്ന ഒരു പൈതൃക കേന്ദ്രമാണ് കർണ്ണാക് അഥവാ കർണ്ണാക് ക്ഷേത്ര സമുച്ചയം. കർണ്ണാക് ക്ഷേത്രം പുരാതന ഈജിപ്തിലെതന്നെ ഏറ്റവും വലിയ ക്ഷേത്രങ്ങളിൽ ഒന്നായിരുന്നു. ക്ഷേത്രങ്ങൾ, പൈലോണുകൾ, ഒബിലിസ്കുകൾ, മറ്റ് അനുബന്ധ കെട്ടിടങ്ങൾ എന്നിങ്ങനെ വൈവിധ്യമാർന്ന നിരവധി പ്രാചീന ഈജിപ്ഷ്യൻ നിർമ്മിതികൾ ഇവിടെ കാണപ്പെടുന്നു. മദ്ധ്യസാമ്രാജ്യത്തിലെ സെനുസ്രെസ് ഒന്നാമൻ ഫറവോയുടെ കാലത്താണ് കർണ്ണാക് ക്ഷേത്ര സമുച്ചയത്തിന്റെ നിർമ്മാണം ആരംഭിക്കുന്നത്. പിന്നീടത് ടോളമൈക് കാലഘട്ടം വരെ തുടർന്നുകൊണ്ടിരുന്നു.
പുരാതന ഈജിപ്ഷ്യൻ വിശ്വാസത്തിലെ തീബിയൻ ത്രിമൂർത്തികൾ ആയിരുന്ന അമുൻ, മുട്ട്, ഖോൻസു എന്നീ മൂന്ന് ദേവന്മാർക്കു വേണ്ടിയാണ് ഈ ക്ഷേത്രം പണികഴിപ്പിച്ചത്.
പ്രധാനമായും നാല് ഭാഗങ്ങളാണ് കർണാക് ക്ഷേത്രത്തിനുള്ളത്. ഇതിലെ ഏറ്റവും വലിയ ഭാഗം അമുൻ റായുടെ ക്ഷേത്രമാണ്. മുട്ട് ക്ഷേത്രം, മോണ്ടു ക്ഷേത്രം, അമെൻഹൊട്ടെപ് ക്ഷേത്രം എന്നിവയാണ് ബാക്കി മൂന്ന് ഭാഗങ്ങൾ. അതിലെ ഏറ്റവും വലിയ ഭാഗം മാത്രമാണ് (റാ ക്ഷേത്രം) പൊതുജനങ്ങൾക്കായി തുറന്നുകൊടുത്തിട്ടുള്ളത്.
ഇതിൽ മുട്ട് ക്ഷേത്രം വളരെ പുരാതനമാണ്. ഭൂമിയുടെയും സൃഷ്ടിയുടെയും ദേവതയ്ക്കാണ് ഇത് സമർപ്പിച്ചിരിക്കുന്നത്. യഥാർത്ഥ ക്ഷേത്രം പൗരാണിക കാലത്ത് നശിപ്പിക്കപ്പെടുകയും പിന്നീട് ഹാഷെപ്സുറ്റ് ഭാഗികമായി പുനർനിർമ്മിക്കുകയും ഉണ്ടായി
ഈജിപ്റ്റിലെ മറ്റ് ക്ഷേത്രങ്ങളെ അപേക്ഷിച്ച് നിർമ്മാണത്തിനും വികസനങ്ങൾക്കും എടുത്ത സമയമാണ് കർണ്ണാക് ക്ഷേത്രത്തെ വ്യത്യസ്തമാക്കുന്നത്. ഏകദേശം മുപ്പതോളം ഫറവോമാർ ഈ ക്ഷേത്രത്തിന്റെ നിർമ്മാണപ്രവർത്തനങ്ങളിൽ പങ്ക് വഹിച്ചിട്ടുണ്ട്. തന്മൂലം ഈജിപ്തിൽ മറ്റെങ്ങും കാണാത്തവിധം അതിബൃഹത്തും, സങ്കീർണ്ണവും വൈവിധ്യമേറിയതുമായി കർണാക് ക്ഷേത്രം വികസിച്ചുവന്നു.
അമുൻ റാ ക്ഷേത്രത്തിലെ ഹൈപ്പൗസ്റ്റൈൽ ഹാൾ ആണ് കർണാക്ക്ഷേത്രത്തിലെ സവിശേഷ ആകർഷണം. 50,000 ചതുരശ്ര അടിയാണ് (5,000 m2) ഇതിന്റെ വിസ്തീർണ്ണം. 16 നിരകളിലായി ക്രമീകരിച്ച 134 മഹാ ബൃഹത് സത്ംഭങ്ങൾ ഈ മണ്ഡപത്തിലുണ്ട്. ഇവയിൽ 122 തൂണുകൾക്ക് 10മീറ്ററും, ബാക്കി 12 തൂണുകൾക്ക് 21 മീറ്ററുമാണ് ഉയരം. ഈ തുണുകൾക്കെല്ലാം 3 മീറ്ററോളമുണ്ട് വ്യാസം.
അവലംബം
വർഗ്ഗം:ഈജിപ്തിലെ ലോകപൈതൃകകേന്ദ്രങ്ങൾ
ലിബറാച്ചി
പിയാനിസ്റ്റ്, ഗായകൻ, അഭിനേതാവ് എന്നീ നിലകളിൽ പ്രശസ്തനായിരുന്നു ലിബറാച്ചി (1 മേയ് 16, 1919 - ഫെബ്രുവരി 4, 1987-വിസ്കോൺസിൻ). വ്ലാഡിസ്യൊ വാലന്റിനോ ലിബറാച്ചി എന്നായിരുന്നു അദ്ദേഹത്തിന്റെ മുഴുവൻ പേര്.നാലു പതിറ്റാണ്ടുകളോളം സംഗീതകച്ചേരികൾ, റെക്കോർഡിങ്ങുകൾ, ടെലിവിഷൻ പരിപാടികൾ, ചലച്ചിത്രം,എന്നീ രംഗങ്ങളിൽ ലിബറാച്ചി നിറഞ്ഞുനിന്നു.1950 മുതൽ 1970 വരെയുള്ള  പ്രശസ്തിയുടെ ഉച്ചാവസ്ഥയിൽ ലിബറാച്ചി വിനോദവ്യവസായ രംഗത്ത് ഏറ്റവും പ്രതിഫലം കൈപറ്റുന്ന കലാകാരന്മാരിലൊരാളായിരുന്നു. അദ്ദേഹത്തിന്റെ പിതാവ് സാൽവത്തോർ ലിബറാച്ചി  മദ്ധ്യഇറ്റലിയിലുള്ള ഫോർമാസിയയിൽ നിന്നുമുള്ള ഒരു കുടിയേറ്റക്കാരനും അദ്ദേഹത്തിന്റെ മാതാവ് ഫ്രാൻസിസ് ഷുകോവ്സ്ക പോളിഷ് വംശജയുമാണ്. 1987 ൽ കാലിഫോർണിയയിലെ പാം സ്പ്രിങ്ങ്സിൽ വച്ച് എയ്ഡ്സ് ബാധയെത്തുടർന്നുള്ള ന്യൂമോണിയ ബാധിച്ച് ലിബറാച്ചി അന്തരിച്ചു.
അവലംബം
വർഗ്ഗം:അമേരിക്കൻ സംഗീതജ്ഞർ
അതിയന്നൂർ ബ്ലോക്ക് പഞ്ചായത്ത്
തിരുവനന്തപുരം ജില്ലയിലെ നെയ്യാറ്റിൻകര, തിരുവനന്തപുരം താലൂക്കുകളിലായി സ്ഥിതി ചെയ്യുന്ന ഒരു ബ്ലോക്ക് പഞ്ചായത്താണ് അതിയന്നൂർ ബ്ളോക്ക് പഞ്ചായത്ത്. അതിയന്നൂർ വില്ലേജുപരിധിയിൽ ഉൾപ്പെടുന്ന അതിയന്നൂർ ബ്ളോക്ക് പഞ്ചായത്തിന് 60.13 ചതുരശ്രകിലോമീറ്റർ വിസ്തീർണ്ണവും 13 വാർഡുകളുമുണ്ട്. 1996 ഒക്ടോബർ 2-നു ഇന്നത്തെ നിലയിലുള്ള ബ്ളോക്ക് പഞ്ചായത്ത് രൂപീകൃതമായി.
വിലാസം
അതിയന്നൂർ ബ്ലോക്ക് പഞ്ചായത്ത് ആറാലുംമൂട് - 695123 ഫോൺ : 0471 2222289 ഇമെയിൽ : bdoart@gmail.com
ല്യുഡ്വിഗ് ഫോൻ മീസസ്
ഓസ്ട്രിയൻ സ്കൂളിൽപ്പെട്ട ഒരു സാമ്പത്തിക ശാസ്ത്രജ്ഞനും ക്ലാസിക്കൽ ലിബറൽ ചിന്തകനും സോഷ്യോളജിസ്റ്റുമാണ് ല്യുഡ്വിഗ് ഫോൻ മീസസ് (Ludwig von Mises).ഓസ്ട്രിയയിലെ ഒരു ജൂത കുടുംബത്തിലാാണ് മീസസ് ജനിച്ചത്. 1940കളിൽ നാസിസം ശക്തി പ്രാപിച്ചതോടെ അദ്ദേഹം അമേരിക്കയിലേക്ക് പലായനം ചെയ്തു. അമേരിക്കൻ ലിബർറ്റേറിയൻ പ്രസ്ഥാനത്തിന്റെ പ്രധാന വക്താക്കളിൽ ഒരാളായിരുരുന്നു അദ്ദേഹം.
അവലംബം
വർഗ്ഗം:സാമ്പത്തികശാസ്ത്രജ്ഞർ വർഗ്ഗം:1881-ൽ ജനിച്ചവർ വർഗ്ഗം:1973-ൽ മരിച്ചവർ
ആനന്ദ്, ഗുജറാത്ത്
ഗുജറാത്തിലെ ഒരു നഗരമാണ് ആനന്ദ് (આણંદ, ). ആനന്ദ് ജില്ലയുടെ ആസ്ഥാനം കൂടിയാണ് ഈ നഗരം. ഇന്ത്യയിലെ 'പാൽ തലസ്ഥാനം' എന്നാണ് ആനന്ദ് അറിയപ്പെടുന്നത്. പ്രശസ്ത ക്ഷീരോ‌‌ൽ‌പാദക സഹകരണസംഘ പ്രസ്ഥാനമായ അമൂൽ കേന്ദ്രീകരിച്ചിരിക്കുന്നത് ആനന്ദ് നഗരത്തിലാണ്. കൂടാതെ ദേശീയ ഡയറി വികസന ബോർഡും, ആനന്ദ് കാർഷികസർവകലാശാലയും ഇവിടെ കേന്ദ്രീകരിച്ചിരിക്കുന്നു.
അഹമ്മദാബാദിനും വഡോദരയ്ക്കുമിടയിലാണ് ആനന്ദ് സ്ഥിതിചെയ്യുന്നത്. നാഷനൽ എക്സ്പ്രസ്‌വേ 1 ആനന്ദിലൂടെ കടന്നുപോകുന്നു, ഗാന്ധിനഗറിൽ നിന്നും 101 കി.മീ അകലെയാണ് ആനന്ദ്.
ഭൂമിശാസ്ത്രം
ഉത്തരാർധഗോളത്തിൽ 22.57°N, 72.93°W-ലാണ് ആനന്ദിന്റെ സ്ഥാനം. സമുദ്രനിരപ്പിൽനിന്നും ശരാശരി 39 metres (127 feet) ഉയരത്തിൽ ഇത് സ്ഥിതിചെയ്യുന്നു. 22.7 ച,കി.മീ യാണ് നഗരത്തിന്റെ മൊത്തം വിസ്തീർണം.
ജനസംഖ്യ
2001-ലെ സെൻസസ് പ്രകാരം സാക്ഷരത 78%, ജനസംഖ്യ 3,00,462 ആണ്, ഇതിൽ 52% പുരുഷൻമാരും 48% സ്ത്രീകളുമാണ്.
പുറത്തേക്കുള്ള കണ്ണികൾ
വർഗ്ഗം:ഗുജറാത്തിലെ പട്ടണങ്ങൾ
അന്ന കാതറിന ബ്ലോക്ക്
ജീവചരിത്രം
ഡച്ചു ചിത്രകാരൻ ആർണോൾഡ് ഹുബ്രാകെൻറെ അഭിപ്രായത്തിൽ   പുഷ്പചിത്രകാരൻ ജോഹാൻ തോമസ് ഫിഷറിന്റെ മകളാണ് അന്ന കാതറിന. പിതാവാണ് അവളെ ചിത്രമെഴുത്ത് അഭ്യസിപ്പിച്ചത് ജലച്ചായംകൊണ്ടും  എണ്ണച്ചായം കൊണ്ടും  പൂക്കൾ വരയ്ക്കുന്നതിൽ അവൾ സമർഥയായിരുന്നു. 1660 കളിൽ സാക്സോണി-അൻഹാൾട്ടിൽ സ്ഥിതിചെയ്യുന്ന ഹാൽ പട്ടണത്തിൽ ഓഗസ്റ്റ് വോൺ സാക്സൻ പ്രഭുവിൻറെ ഭാര്യ മെക്ലെൻബർഗ്-ഷ്വെറിനിലെ പ്രഭ്വി അന്ന മരിയയെയും അവരുടെ പെൺമക്കളെയും  ചിത്രമെഴുത്ത് പഠിപ്പിച്ചത് അന്നയായിരുന്നു. 1664 ൽ ചിത്രകാരനായ ബെഞ്ചമിൻ ബ്ലോക്കിനെ വിവാഹം കഴിച്ചു. യോവാകിം വോൺ സാന്ദ്രാർട്ട് സമഗ്ര കലാനിഘണ്ടു ടോച്ച് അക്കാദമി എഴുതുമ്പോൾ അന്ന കാതറിന ജീവിച്ചിരിപ്പുണ്ടായിരുന്നു. ഈ പുസ്തകത്തിൽനിന്നുള്ള വിവരങ്ങളാണ്   ഹൂബ്രാകെൻ എടുത്തത്.
നെതർലൻഡ് ഇൻസ്റ്റിറ്റ്യൂട്ട് ഓഫ് ആർട് അകാദമിയിലെ (ആർ‌കെ‌ഡി)  രേഖകളും  ഇതു ശരി വെയ്ക്കുന്നു.
ട്രിബോളജി
തെന്നിമാറുന്ന പ്രതലങ്ങൾ തമ്മിലുള്ള അന്യോന്യക്രിയയെക്കുറിച്ച് പ്രതിപാദിക്കുന്ന വിജ്ഞാന ശാഖയാണ് ട്രിബോളജി. ഘർഷണം, തേയ്മാനം, മെഴുക്കിടൽ എന്നീ മൂന്നു വിഷയങ്ങൾ ഇതിൽ ഉൾപ്പെടുന്നു. ഈ മൂന്നു വിഷയങ്ങളും യഥാക്രമം ഭൗതിക അഥവാ യാന്ത്രിക എൻജിനീയറിങ്, പദാർഥ വിജ്ഞാനം, രസതന്ത്രം എന്നീ ശാസ്ത്ര ശാഖകളുടെ ഭാഗങ്ങളാകയാൽ ഇവ മൂന്നിന്റേയും സ്വാധീനം ട്രിബോളജിയിൽ ഉണ്ടായിരിക്കും.
മനുഷ്യനും പ്രക്യതിയുമായുള്ള ഇടപെടലുകളിലെല്ലാം ട്രിബോളജിയുടെ മാനങ്ങൾ ദർശിക്കാനാകും. മിക്ക ട്രിബോളജിക്കൽ പ്രതിഭാസങ്ങളും മനുഷ്യർക്ക് ഗുണകരവും ആവശ്യമുള്ളതുമാണ്; അവയില്ലാതെ ജീവിതം പോലും സാധ്യമാവില്ല. എന്നാൽ ചില ട്രിബോളജിക്കൽ പ്രതിഭാസങ്ങൾ ശല്യമുണ്ടാക്കുന്നവയും അനാവശ്യങ്ങളുമാണ്. ഘർഷണം, തേയ്മാനം എന്നിവ സൃഷ്ടിക്കുന്ന പ്രയാസങ്ങൾ ഇവയ്ക്കുദാഹരണങ്ങളാണ്. അവ നീക്കാനായി പ്രത്യേകം ക്രമീകരണങ്ങൾ തന്നെ വേണ്ടിവരികയും ചെയ്യും. മനുഷ്യനിർമിത ഊർജ്ജത്തിലൊരു വലിയ ഭാഗം നഷ്ടപ്പെടാൻ ഘർഷണം വഴിയൊരുക്കുന്നു. അതുപോലെതന്നെ തേയ്മാനം മൂലം ഉപയോഗശൂന്യമാകുന്ന പദാർഥങ്ങൾ, മാറ്റി സ്ഥാപിക്കാനായി ഉത്പാദന ശേഷിയുടെ നല്ലൊരു ഭാഗം ചെലവാക്കേതായും വരുന്നു.
നടക്കുക, ഓടുക, സാധനങ്ങൾ കൈകാര്യം ചെയ്യുക, അടുക്കി വയ്ക്കുക എന്നിവയ്ക്ക് ഘർഷണം അത്യന്താപേക്ഷിതമാണ്. എന്നാൽ എൻജിനുകൾ, വാച്ചിന്റെ ആന്തരിക ഭാഗങ്ങൾ എന്നിങ്ങനെ തുടർച്ചയായി പ്രവർത്തിക്കുന്ന വസ്തുക്കളിൽ വളരെ കുറച്ച് ഘർഷണമേ പാടുള്ളൂ. അതുപോലെ ബ്രേക്, ക്ലച്ച് എന്നീ സംവിധാനങ്ങളിലെ ഘർഷണം സ്ഥിരമായവയാവണം; ഇല്ലെങ്കിൽ വാഹനങ്ങൾ ഓടിക്കുമ്പോൾ അനാവശ്യവും അരോചകവുമായ ഇളക്കം അനുഭവപ്പെടും. രണ്ടു നൂറ്റാണ്ടിലേറെയായി ഘർഷണത്തെക്കുറിച്ച് പഠനം നടത്തിവരുന്നുണ്ടെങ്കിലും ഇന്നും ഘർഷണത്തിന്റെ യഥാർഥ സ്വഭാവം മനസ്സിലാക്കപ്പെട്ടിട്ടില്ല. രണ്ടു പ്രതലങ്ങൾ തമ്മിലുള്ള ഉരസലിലൂടെ എപ്രകാരമാണ് ഊർജ്ജം നഷ്ടപ്പെടുന്നു എന്നത് ഇന്നും അജ്ഞാതമാണുതാനും.
വസ്തുക്കളുടെ തേയ്മാനം സർവവ്യാപിയായ ഒരു പ്രതിഭാസമാണ്. അല്പമെങ്കിലും തേയ്മാനം ഇല്ലാതെ രണ്ടു വസ്തുക്കൾ തമ്മിൽ സ്പർശിക്കാനേ കഴിയില്ല. നാണയങ്ങൾ തേഞ്ഞു പോകുന്നതും, പെൻസിൽ എഴുതി തീർന്നുപോകുന്നതും, തീവണ്ടി ഓടി പാളങ്ങൾ തേഞ്ഞുപോകുന്നതും ഇതിനുദാഹരണങ്ങളാണ്. ജീവനുള്ളവയും സ്വയം വളരാൻ കഴിവുള്ളവയും ഒഴിച്ച് മറ്റെല്ലാത്തരം വസ്തുക്കളിലും തേയ്മാനം ഉണ്ടാകുന്നു. ജീവനുണ്ടെങ്കിലും വളരാൻ കഴിവില്ലാത്ത അവയവങ്ങളിലും (ഉദാ: പല്ലുകൾ) തേയ്മാനം ഉണ്ടാവുന്നുണ്ട്. തേയ്മാന പ്രക്രിയകളുടെ ബാഹുല്യവും, തേയ്മാനത്തിനു വിധേയമാകുന്ന പദാർഥത്തിന്റെ വളരെ കുറഞ്ഞ അളവുമാണ്, തേയ്മാനത്തെക്കുറിച്ചുള്ള പഠനത്തിന്റെ പ്രധാന തടസ്സങ്ങൾ. തേയ്മാനം വരുന്ന പദാർഥങ്ങളുടെ റേഡിയോആക്റ്റീവ് ഐസോട്ടോപ്പുകൾ നിർമിച്ച് ലേസർ രീതി വഴി തേയ്മാനത്തെക്കുറിച്ച് ഇന്ന് പഠനങ്ങൾ നടത്തിവരുന്നുണ്ട്. ഈ പഠനങ്ങളിലൂടെ തേയ്മാനത്തെ പറ്റിയുള്ള പുതിയ അറിവുകളും ലഭ്യമായിട്ടുണ്ട്.
വസ്തുക്കളുടെ ഘർഷണം വഴിയുള്ള തേയ്മാനം കുറയ്ക്കാനായി മെഴുക്കിടൽ എന്ന രീതി പുരാതന കാലം മുതൽ നടപ്പിലാക്കിയിരുന്നു. വലിയ വസ്തുക്കൾ വലിച്ചു കൊണ്ടു പോകുമ്പോഴുണ്ടാകുന്ന ഘർഷണം ഒഴിവാക്കാനായി 4,000-വർഷങ്ങൾക്കു മുമ്പേ തന്നെ ഈജിപ്തിൽ മെഴുക്കിടൽ ഉപയോഗിച്ചിരുന്നതിന്റെ തെളിവുകൾ ലഭ്യമാണ്. തേയ്മാനം ഒഴിവാക്കാൻ സഹായിക്കുന്നതോടൊപ്പം കൂടുതൽ കാലം നിലനിൽക്കുന്ന മെഴുക്കിടൽ പദാർഥങ്ങൾ നിർമ്മിക്കുകയാണിന്നത്തെ ലക്ഷ്യം. ഇന്ന് ട്രിബോളജിയിൽ ഏറ്റവും കൂടുതൽ പഠനങ്ങൾ നടക്കുന്നതും ഈ രംഗത്തുതന്നെയാണ്.
വർഗ്ഗം:സാങ്കേതികം വർഗ്ഗം:ട്രിബോളജി
എസ്. സത്യമൂർത്തി
സുന്ദര ശാസ്ത്രി സത്യമൂർത്തി (ഓഗസ്റ്റ് 19, 1887 - 28 മാർച്ച് 1943) ഒരു ഇന്ത്യൻ സ്വാതന്ത്ര്യ സമര സേനാനിയും രാഷ്ട്രീയപ്രവർത്തകനുമായിരുന്നു. മദ്രാസ് പ്രസിഡൻസിയിൽ നിന്നുള്ള ഇന്ത്യൻ നാഷണൽ കോൺഗ്രസ്സിന്റെ മുൻനിര രാഷ്ട്രീയക്കാരിൽ ഒരാളായ എസ്. ശ്രീനിവാസ അയ്യങ്കാർ, സി. രാജഗോപാലാചാരി , ടി. പ്രകാശ് എന്നിവർക്കൊപ്പം അദ്ദേഹത്തിന്റെ പ്രസംഗപാടവത്തിന് അദ്ദേഹം പ്രശംസ പിടിച്ചുപറ്റിയിരുന്നു. 1954 മുതൽ 1962 വരെ മദ്രാസ് മുഖ്യമന്ത്രി കെ. കാമരാജിന്റെ ഉപദേശകനായി സത്യമൂർത്തി അറിയപ്പെടുന്നു.
സത്യമൂർത്തി 1887-ൽ പുതുക്കോട്ടയിലെ തിരുമയത്തിൽ ജനിച്ചു. സത്യമൂർത്തി മദ്രാസ് ക്രിസ്ത്യൻ കോളേജിലും മദ്രാസ് ലോ കോളേജിലും മഹാരാജാസ് കോളേജിലും പഠിച്ചു. കുറച്ചു കാലം ഒരു അഭിഭാഷകനെന്ന നിലയിൽ പ്രവർത്തിച്ചതിനു ശേഷം, ഒരു പ്രമുഖ അഭിഭാഷകനും രാഷ്ട്രീയക്കാരനുമായ എസ്. ശ്രീനിവാസ് അയ്യങ്കാറിന്റെ നിർദ്ദേശപ്രകാരം സത്യമൂർത്തി രാഷ്ട്രീയത്തിൽ പ്രവേശിച്ചു.
ബംഗാൾ വിഭജനം, റൗലറ്റ് നിയമം, ജാലിയൻവാലാബാഗ് കൂട്ടക്കൊല , സൈമൺ കമ്മീഷൻ എന്നിവയ്ക്കെതിരായ പ്രതിഷേധങ്ങളിൽ സത്യമൂർത്തി പങ്കെടുത്തു. ക്വിറ്റ് ഇന്ത്യാ പ്രക്ഷോഭത്തിനിടെ 1942 -ൽ സത്യാമൂർത്തിയെ ജയിലിലടച്ചു. പിന്നീട് അദ്ദേഹത്തെ മോചിപ്പിക്കുകയും, 1943 മാർച്ച് 28 ന് ഹൃദയാഘാതം കാരണം അദ്ദേഹം മരണമടയുകയും ചെയ്തു.
1930 മുതൽ 1934 വരെ സ്വരാജ് പാർട്ടിയുടെ പ്രവിശ്യാ വിഭാഗത്തിന്റെ പ്രസിഡന്റും 1936 മുതൽ 1939 വരെ തമിഴ്നാട് കോൺഗ്രസ് കമ്മിറ്റി പ്രസിഡന്റും ആയിരുന്നു അദ്ദേഹം. 1934 മുതൽ 1940 വരെ ഇമ്പീരിയൽ ലെജിസ്ലേറ്റീവ് കൗൺസിൽ അംഗവും 1939 മുതൽ 1943 വരെ മദ്രാസിലെ മേയർ അംഗവുമായിരുന്നു
ആദ്യകാലം.
എസ്. സത്യാമൂർത്തി 1887 ആഗസ്റ്റ് 19 ന് പുതുക്കോട്ട ജില്ലയിലെ തിരുമയത്തിൽ ജനിച്ചു. വിദ്യാലയത്തിൽ അദ്ദേഹം മികച്ചതും, ശുഷ്കാന്തി കൂടിയ വിദ്യാർത്ഥിയായിരുന്നു. അദ്ദേഹം അത് തന്റെ രാഷ്ട്രീയ ജീവിതത്തിൽ തുടരുകയും ചെയ്തു. മദ്രാസ് ക്രിസ്ത്യൻ കോളേജിൽ നിന്ന് ബിരുദവും പിന്നീട് ദേശീയ പ്രസ്ഥാനത്തിൽ പ്രവേശിക്കുന്നതിനുമുമ്പ് അഭിഭാഷകനായി നിയമങ്ങൾ നടപ്പാക്കി. ചെറുപ്പത്തിൽ തന്നെ രാഷ്ട്രീയത്തിൽ പ്രവേശിച്ച അദ്ദേഹം കോളേജ് തെരഞ്ഞെടുപ്പിലും, ഇന്ത്യൻ നാഷണൽ കോൺഗ്രസ്സിന്റെ മുൻനിര നേതാക്കളിലൊരാളായി. 1919- ൽ മോണ്ടേഗു ചെംസ്ഫോർഡ് പരിഷ്കരണവും റൗലറ്റ് ആക്ടിനെതിരെ പ്രതിഷേധിക്കാൻ കോൺഗ്രസിന്റെ പ്രതിനിധി ജോയിന്റ് പാർലമെൻററി കമ്മിറ്റിക്ക് അയച്ചുകൊടുത്തുകൊണ്ട് 32 വർഷം പഴക്കമുള്ള സത്യമൂർത്തി ഒരു പ്രതിനിധി ആയി തിരഞ്ഞെടുക്കപ്പെട്ടു. . ബ്രിട്ടനിൽ പ്രവർത്തിക്കുന്ന ലണ്ടൻ കറസ്പോൺടന്റ് ആയ ദ ഹിന്ദു  വിൽ ലേഖകനായി പ്രവർത്തിക്കുന്നതിനിടയിൽ വെറും പത്ത് ദിവസത്തെ അവധി മാത്രമെടുത്തിട്ടുള്ള ഒരു യഥാർത്ഥ ലേഖകന്റെ സ്ഥാനം അദ്ദേഹം അലങ്കരിച്ചിരുന്നു. അദ്ദേഹത്തിന്റെ സത്യസന്ധത, വംശീയവും വർഗ്ഗീയവും മതപരവുമായ മതസങ്കല്പം, തുല്യത, ഇന്ത്യയിലെ ഭരണഘടനാപരമായ ഭരണകൂടത്തിലും പാർലമെന്ററി ജനാധിപത്യത്തിലും അദ്ദേഹം പ്രകടിപ്പിച്ച വിശ്വാസം എന്നിവ അറിയപ്പെടുന്നവയാണ്. ഗാന്ധിജിയുടെ 1920 കളിൽ കൊളോണിയൽ നിയമനിർമ്മാണത്തിൽ അദ്ദേഹം പങ്കെടുത്തിരുന്നില്ല. ഹിന്ദുയിസത്തിൽ ജാതീയ വ്യവസ്ഥയെ അദ്ദേഹം ശക്തമായി എതിർത്തിരുന്നു.
രാഷ്ട്രീയ ജീവിതം
യുവാവായിരിക്കുമ്പോൾ സത്യമൂർത്തി ഇന്ത്യൻ നാഷണൽ കോൺഗ്രസിൽ ചേർന്നു. ആ കാലഘട്ടത്തിൽ, എല്ലാ ജാതിക്കാരും ഉൾപ്പെട്ട യൂറോപ്യന്മാർക്കും ഇന്ത്യക്കാർക്കും ഇടയിൽ വംശീയ സമത്വം മുന്നോട്ടുവച്ചു. അവർ ബ്രിട്ടീഷ് സാമ്രാജ്യത്തിൽ ഡൊമീനിയൻ പദവി ആവശ്യപ്പെട്ടു. ഇതിൽ ബ്രിട്ടീഷ് ഭരണകർത്താക്കൾ ഗ്രാന്റ് അനുവദിക്കുന്നത് വിസമ്മതിച്ചു.
ഇന്ത്യൻ പാർലമെന്ററി ജനാധിപത്യത്തിന് അടിത്തറ പാകിയ സ്മാരക പ്രസ്ഥാനത്തിന്റെ പ്രമുഖ പ്രകാശകരിൽ ഒരാളാണ് സത്യാമൂർത്തി. ചിത്തരഞ്ജൻ ദാസ്, മോത്തിലാൽ നെഹ്രു തുടങ്ങിയവരും ഇതിലുൾപ്പെടുന്നവരാണ്. 1920-കളിൽ നിയമനിർമ്മാണ രാഷ്ട്രീയത്തിൽ പങ്കെടുക്കാതിരുന്ന ഗാന്ധിജിയെ എതിർക്കുന്ന കാഴ്ചപ്പാടിൽ അസാധാരണമായ ധൈര്യം ആവശ്യമായിരുന്നു. എന്നാൽ സത്യമൂർത്തി, ദാസ്, മോത്തിലാൽ നെഹ്രു തുടങ്ങിയ അനുഭവപരിചയം ഉള്ളവർ നിയമസഭയിൽ ആവശ്യമായി വന്നിരുന്നു. അതുകൊണ്ടുതന്നെ ഗാന്ധി സ്വരാജിസ്റ്റുകളുടെ ലക്ഷ്യം അംഗീകരിച്ചില്ലെങ്കിലും, സ്വന്തം പാത പിന്തുടരുന്നതിൽ നിന്നും അവരെ തടഞ്ഞിരുന്നില്ല.
1937 ലെ നിയമസഭയിൽ മദ്രാസ് ലെജിസ്ലേറ്റീവ് അസംബ്ലിയിലേക്ക് കോൺഗ്രസ്സ് നേടിയത് നിയമസഭയിലെ സത്യമൂർത്തിയുടെ പ്രയത്നഫലമായിരുന്നു.
1939 ൽ സത്യമൂർത്തി മദ്രാസിലെ മേയറായി മാറിയപ്പോൾ രണ്ടാം ലോകമഹായുദ്ധം ആരംഭിച്ചു. മദ്രാസ് നഗരം ഭീമാകാരമായ ജല ക്ഷാമത്തിന്റെ പിടിയിലായിരുന്നു. ബ്രിട്ടീഷ് ഗവൺമെന്റിന്റെയും കൊളോണിയൽ ഗവർണറുടെയും മേൽനോട്ടം വഹിക്കാൻ ഇദ്ദേഹം ഇടപെട്ടു. മദിരാശി കോർപ്പറേഷന്റെ നിർദ്ദേശപ്രകാരം, നഗരത്തിന്റെ ഏതാണ്ട് 50 കിലോമീറ്റർ പടിഞ്ഞാറ് പൂൻടിയിൽ ഒരു റിസർവോയർ നിർമ്മിക്കേണ്ട പ്രാധാന്യം കണക്കിലെടുത്ത് പ്രത്യേകിച്ച് രണ്ടാം ലോകമഹായുദ്ധത്തിന്റെ  ദുരന്തപൂർണ്ണമായ ആഗോള സംഭവവികാസങ്ങളുടെ വെളിച്ചത്തിൽ, ജലവിതരണം വർദ്ധിപ്പിക്കാൻ നഗരം ഇടയാക്കി. ആ കാലഘട്ടത്തിൽ മേയറുടെ കാലാവധി ഒരു വർഷത്തോളം മാത്രമായിരുന്നു. ബ്രിട്ടീഷ് ഗവർണറുമായുള്ള നയതന്ത്രബന്ധം, അദ്ദേഹത്തിന്റെ ഭരണപരമായ കഴിവുകൾ എന്നിവയാൽ റിസർവോയറിന്റെ അടിസ്ഥാനം എട്ടുമാസം കൊണ്ട് തീർത്തു. 1944 ലെ റിസർവോയർ കമ്മീഷൻ ചെയ്യുന്നതിനായി സത്യമൂർത്തി ജീവനോടെ ഉണ്ടായിരുന്നില്ലെങ്കിലും നാല് വർഷത്തെ പ്രവർത്തനം കൊണ്ട് റിസർവോയർ പൂർത്തീകരിക്കപ്പെടുന്നു. ഇന്നത്തെ നിലവാരങ്ങൾ പോലും, ഈ പൂർത്തീകരണം പൊരുത്തപ്പെടാൻ ബുദ്ധിമുട്ടാണ്. മദ്രാസിലേയ്ക്കുള്ള ജലത്തിന്റെ ആവശ്യകതകൾക്ക് മാത്രമായി നിർമ്മിച്ച ഏക ജലസംഭരണിയാണ് പൂണ്ടി റിസർവോയർ
രാഷ്ട്രീയ വഴികാട്ടിയായി
1954 മുതൽ 1963 വരെ സംസ്ഥാനത്തെ മുഖ്യമന്ത്രിയായിരുന്ന കുമാരസ്വാമി കാമരാജ് രാഷ്ട്രീയ വഴികാട്ടിയായി ഇന്ന് സത്യമൂർത്തിയെ ഓർമ്മിക്കുന്നു. സത്യമൂർത്തിയോടുള്ള തന്റെ ശക്തമായ ഭക്തി കാരണം, കാമരാജ് പൂണ്ടി റിസർവോയറിന് സത്യമൂർത്തിയുടെ പേർ നൽകുകയുണ്ടായി. തമിഴ്നാട്ടിലെ കോൺഗ്രസ് കമ്മിറ്റിയുടെ ആസ്ഥാനം അദ്ദേഹത്തിന്റെ ബഹുമാനാർത്ഥം സത്യമൂർത്തി ഭവനിലായിരുന്നു. തമിഴ്നാട് കോൺഗ്രസിനു വേണ്ടി നടത്തിയ പ്രവർത്തനത്തിനും പാർലമെന്ററി ജനാധിപത്യത്തിന്റെയും ഇന്ത്യൻ സ്വാതന്ത്ര്യത്തിന്റെ ലക്ഷ്യത്തിനും അദ്ദേഹം അംഗീകാരം നൽകി.
ദേവദാസി സമ്പ്രദായം നിർത്തലാക്കുന്നതിനെതിരെ നിലപാട്
ദേവദാസി സമ്പ്രദായം ഇല്ലാതാക്കുവാനുള്ള പ്രസ്ഥാനത്തിന്റെ ശ്രദ്ധേയമായ എതിരാളികളിൽ ഒരാളായിരുന്നു സത്യമൂർത്തി. ക്ഷേത്രത്തിൽ നിന്നും ദേവദാസികൾ നീക്കം ചെയ്യണമെന്നാവശ്യപ്പെട്ട് ബ്രാഹ്മണരല്ലാത്തതും അല്ലാത്തതുമായ ദേവാലയങ്ങൾ നീക്കംചെയ്യുമെന്ന് അദ്ദേഹം വാദിച്ചു. ഡോ. മുത്തുലക്ഷ്മി റെഡ്ഡിയുടെ നിയമനിർമ്മാണം തടയാനും കാലതാമസം ഒഴിവാക്കാനും അദ്ദേഹത്തിനു കഴിഞ്ഞു.
കലയുടെ ചാമ്പ്യൻ
മദ്രാസിലെ സംഗീത അക്കാദമി സ്ഥാപിക്കുന്നതിൽ സത്യമൂർത്തി പ്രവർത്തിച്ചിരുന്നു. മദ്രാസ് യൂണിവേഴ്സിറ്റിയുടെ ഫൈൻ ആർട്സ് ഫാക്കൽറ്റി പ്രസിഡന്റും, ബോർഡിന്റെ ഓഫ് സ്റ്റഡീസ് ഇൻ മ്യൂസിക് ചെയർമാനുമായ അദ്ദേഹം മദ്രാസ് യൂണിവേഴ്സിറ്റി സിൻഡിക്കേറ്റിൽ സജീവ അംഗമായിരുന്നു. അണ്ണാമലൈ യൂണിവേഴ്സിറ്റിയുടെ സ്ഥാപകവുമായി ബന്ധപ്പെട്ടു പ്രവർത്തിച്ചു.
ഭാരത നാട്യം പ്രഗല്ഭനായ ഇ.എം കൃഷ്ണയ്യർ, പുനരാരംഭിച്ച സംഗീത അക്കാദമി പ്രമുഖ ക്ലാസിക്കൽ ഇന്ത്യൻ നൃത്തവിദ്യാലയങ്ങളിൽ ഒന്നാണ്. സത്യാമൂർത്തി ഈ നീക്കത്തെ പിന്തുണച്ചു. 1935 ലെ കോൺഗ്രസിന്റെ സുവർണ്ണജൂബിലി ആഘോഷങ്ങളിൽ അദ്ദേഹം ഖാദി, സ്വദേശി എക്സിബിഷനിൽ ഭാരതനാട്യം കലാരൂപങ്ങൾ സംഘടിപ്പിച്ചു. 1935 ഡിസംബറിൽ അക്കാദമിയുടെ ആഭിമുഖ്യത്തിൽ നടത്തിയ കോൺഫറൻസിൽ ""pristine place of honour".എന്ന് അഭിസംബോധന ചെയ്തുകൊണ്ട് അക്കാദമി പുന: സ്ഥാപിച്ചതിൽ അഭിനന്ദിച്ചു.
ആദ്യകാലങ്ങളിൽ അദ്ദേഹം ക്ലാസിക് നാടകത്തിലെ ഒരു നിർണ്ണായക നടനായിരുന്നെങ്കിലും, ചരിത്രപ്രധാനമായ ഒരു നാടകമായ മാനോഹരയിലെ ഒരു പ്രധാന കഥാപാത്രത്തെ അവതരിപ്പിക്കുകയായിരുന്നു. 1937 ലും 1938 ലും സത്യാമൂർത്തി സൗത്ത് ഇന്ത്യൻ ഫിലിം ചേമ്പറുകളുടെ പ്രസിഡന്റായി തിരഞ്ഞെടുക്കപ്പെട്ടു. 1939 -ൽ ബോംബെയിലെ അഖിലേന്ത് മോഷൻ പിക്ചർ കോൺഗ്രസ് അധ്യക്ഷനായി അദ്ദേഹം ക്ഷണിക്കപ്പെട്ടു.
അറസ്റ്റും മരണവും
മറ്റു പ്രധാന ഇന്ത്യൻ ദേശസ്നേഹികളെ പോലെ, സത്യാമൂർത്തിയെ ബ്രിട്ടീഷുകാർ അറസ്റ്റു ചെയ്യുകയും ചെയ്തു. 1930 -ൽ അദ്ദേഹം മദ്രാസിലെ പാർത്ഥസാരഥി ക്ഷേത്രത്തിൽ ഇന്ത്യൻ പതാക ഉയർത്താൻ ശ്രമിച്ചു. സ്വദേശി പ്രസ്ഥാനത്തിൽ സജീവമായി പങ്കെടുക്കുകയും ക്വിറ്റ് ഇന്ത്യാ പ്രസ്ഥാനം ഉയർന്നുനിൽക്കുന്ന 'വ്യക്തിഗത സത്യാഗ്രഹം ' നടത്തിയതിൽ 1942- ൽ അറസ്റ്റു ചെയ്യപ്പെടുകയും ചെയ്തു. നാഗ്പൂരിലെ അമരാവതി ജയിലിലേക്ക് അദ്ദേഹത്തെ നാടുകടത്തുകയും ചെയ്തു. മദ്രാസിലെ ജനറൽ ആശുപത്രിയിൽ 1943 മാർച്ച് 28 ന് (1945 ഓഗസ്റ്റ് 15) 1947 ഓഗസ്റ്റ് 15-നു ഇന്ത്യയുടെ സ്വാതന്ത്ര്യത്തിന് നാലുവർഷം മുമ്പേ അദ്ദേഹം മരണത്തിനു കീഴടങ്ങി. അപൂർവമായ കഴിവുകളുള്ള ഒരു രാഷ്ട്രീയ പ്രവർത്തകനായിരുന്നു അദ്ദേഹം. മദ്രാസ് പ്രസിഡൻസിയിലെ ജനങ്ങൾക്ക് സ്വാതന്ത്ര്യവും നീതിയും കൊണ്ടുവന്നതിന് അദ്ദേഹത്തിന്റെ സഹപ്രവർത്തകരും മദ്രാസ് പ്രസിഡൻസിയിലെ ജനങ്ങളും ആത്മീയാചാര്യന്റെ വേർപാടിൽ അഗാധമായി ദുഃഖിച്ചു.. പ്രമുഖ മദ്രാസ് പത്രം ദ ഹിന്ദു " വിൽ ജനങ്ങളുടെ ട്രിബ്യൂൺ" എന്ന തലക്കെട്ടിൽ നൽകി. "അദ്ദേഹം ജനിച്ചത് സ്വാതന്ത്ര്യസമരസേനാനിയായിട്ടായിരുന്നു.'' എന്നും അതിൽ പറയുകയുണ്ടായി.
ചെന്നൈയിലെ ഒരു ബിസിനസ്സ് സ്കൂളിലെ ഗ്രേറ്റ് ലേക്സ് ഇൻസ്റ്റിറ്റ്യൂട്ട് മാനേജ്മെന്റിന്റെ സ്ഥാപകനും ഡീനും പ്രൊഫസർ വി.ബാലചന്ദ്രന്റെ അമ്മാവനുമാണ് സത്യമൂർത്തി. സത്യമൂർത്തിയുടെ മകൾ ലക്ഷ്മി കൃഷ്ണമൂർത്തി (1925-2009) മദ്രാസ് ലെജിസ്ലേറ്റീവ് കൗൺസിലിൽ സേവനം അനുഷ്ടിച്ച ഒരു പ്രമുഖ രാഷ്ട്രീയ പ്രവർത്തകയും എഴുത്തുകാരിയുമായിരുന്നു.
ബഹുമതികൾ
സത്യമൂർത്തിയുടെ ജോലി അദ്ദേഹത്തെ ധീരർ എന്നു വിളിക്കാൻ കാരണമായി. 1987 -ൽ ഇദ്ദേഹത്തെ അനുസ്മരിച്ച് ഒരു സ്റ്റാമ്പ് പുറത്തിറങ്ങി. 2002 ഒക്ടോബർ 1-ന് എ.പി.ജെ. അബ്ദുൾ കലാം പാർലമെന്റ് ഹൗസിൽ അദ്ദേഹത്തിന്റെ പ്രതിമ അനാച്ഛാദനം ചെയ്തു.
കൂടുതൽ വായനയ്ക്ക്
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:1887-ൽ ജനിച്ചവർ വർഗ്ഗം:1943-ൽ മരിച്ചവർ വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
ഒലിവെല്ല ഗെയ്‌ലോർഡി
ഒരു ചെറിയ കടൽ ഒച്ചാണ് ഒലിവെല്ല ഗെയ്‌ലോർഡി . ഇത്, ഒലിവെല്ലിഡേ കുടുംബത്തിൽപ്പെടുന്നു
എലിസബെത്ത് കാർട്ടർ
എലിസബെത്ത് കാർട്ടർ(16 December 1717 – 19 February 1806) ഇംഗ്ലിഷ് കവയിത്രിയും ക്ലാസ്സിക്കൽ പക്ഷരചയിതാവും വിവർത്തകയും ആയിരുന്നു.
മുൻകാല ജീവിതം
എലിസബെത്ത് കാർട്ടർ കെന്റിലെ ഡീൽ എന്ന സ്ഥലത്ത് റവ. നിക്കോളാസ് കാർട്ടറുടെയും മാർഗരെറ്റിന്റെയും മകളായി ജനിച്ചു. എലിസബെത്തിനു 10 വയസ്സുള്ളപ്പോൾ മാതാവായ മാർഗരെറ്റ് മരിച്ചു. തന്റെ പിതാവിന്റെ പ്രചോദനത്തിൽ അവർ പഠനം തുടർന്നു. എലിസബെത്ത് കാർട്ടർ, അനേകം ആധുനികവും പുരാതനവുമായ ഭാഷകൾ സ്വായത്തമാക്കി. ലാറ്റിൻ, ഗ്രീക്ക്, ഹിബ്രു, അറാബിക്ക് തുടങ്ങിയ ഭാഷകൾ അവർക്ക് അറിയാമായിരുന്നു.
എഴുത്ത്
എലിസബെത്ത് കാർട്ടർ All the Works of Epictetus വിവർത്തനംചെയ്തതോടെയാണ് സാഹിത്യപ്രവർത്തനത്തിൽ ചിരപ്രതിഷ്ഠനേടിയത്. ഈ പ്രവർത്തനം വർക്ക് നല്ല വരുമാനവും നേടിക്കൊടുത്തു.
സുഹൃദ്‌വലയം
അനേകം പ്രഗല്ഭരുടെ സുഹൃത്തായിരുന്നു എലിസബെത്ത് കാർട്ടർ. എലിസബെത്ത് മൊണ്ടാഗു, ഹന്ന മൂർ, ഹെസ്റ്റർ ചാപ്പോൺ എന്നിവർ അവരുടെ കൂടെ Bluestocking circle എന്ന സംഘടനയിലുണ്ടായിരുന്നു. ref>
മതപരമായ വീക്ഷണം
എലിസബെത്ത് കാർട്ടർക്ക് മതപരമായ താത്പര്യമുണ്ടായിരുന്നു. ഇക്കാര്യത്തിൽ, ഹെസ്റ്റർ ചാപ്പോൺ ആണ് അവരെ സ്വാധീനിച്ചത്. അവർക്ക് ദൈവത്തിൽ ആഴത്തിലുള്ള വിശ്വാസമുണ്ടായിരുന്നു. അവരുടെ പദ്യങ്ങളായ "In Diem Natalem" and "Thoughts at Midnight" ൽ ഇതിനുള്ള തെളിവു കാണാനാകും.
ശ്രീ വിക്രമ രാജസിംഹ
ശ്രീലങ്കയിലെ കാൻഡി രാജ്യത്തിന്റെ അവസാന സിംഹള രാജവാഴ്ച ഭരിച്ച നാല് രാജാക്കന്മാരിൽ അവസാനത്തെ ആളായിരുന്നു ശ്രീ വിക്രമ രാജസിംഹ (സിംഹള:ശ്രീ விக்கிரമ ராஜசிங்க; 1780 - ജനുവരി 30, 1832, ജനനം കണ്ണസാമി നായക). നായക് രാജാക്കന്മാർ തെലുങ്ക് വംശജരും ശൈവ ഹിന്ദുമതം ആചരിച്ചിരുന്നവരും തേരവാദ ബുദ്ധമതത്തിന്റെ രക്ഷാധികാരികളുമായിരുന്നു. ദ്വീപിൽ ബുദ്ധമതത്തെ പുനരുജ്ജീവിപ്പിക്കുന്നതിൽ നായക് ഭരണാധികാരികൾ വലിയ പങ്കുവഹിച്ചു. അവർ തെലുങ്കും തമിഴും സംസാരിക്കുകയും സിംഹളയ്‌ക്കൊപ്പം കാൻഡിയിൽ ദർബാർ ഭാഷയായി തമിഴും ഉപയോഗിക്കുകയും ചെയ്തു.
ദ്വീപിലെ സിംഹള കിരീടത്തിന്റെ 2,300 വർഷത്തെ ആധിപത്യം അവസാനിപ്പിച്ച് 1815 ലെ കാൻഡ്യൻ കൺവെൻഷന്റെ നിബന്ധനകൾ പ്രകാരം രാജാവിനെ ബ്രിട്ടീഷ് സർക്കാർ പുറത്താക്കി. ദ്വീപ് ബ്രിട്ടീഷ് സാമ്രാജ്യത്തിൽ ഉൾപ്പെടുത്തി, ശ്രീ വിക്രമ രാജസിംഹയുടെ പിൻഗാമിയായി ജോർജ്ജ് മൂന്നാമൻ ബ്രിട്ടീഷ് സിലോണിന്റെ രാജാവായി.
മുൻകാലജീവിതം
1798-ലെ കിരീടധാരണത്തിന് മുമ്പ് ശ്രീ വിക്രമ രാജസിംഹ രാജകുമാരൻ കണ്ണസാമി നായിഡു എന്നാണ് അറിയപ്പെട്ടിരുന്നത്. മധുര നായക് രാജവംശത്തിലെ അംഗവും ശ്രീ രാജാധി രാജസിംഹയുടെ അനന്തരവനുമായിരുന്നു അദ്ദേഹം. അമ്മാവന്റെ പിൻഗാമിയായി 1798-ൽ പതിനെട്ടാം വയസ്സിൽ അദ്ദേഹം കാൻഡി രാജാവായി.
ആദ്യകാല ഭരണം
ഉപേന്ദ്രമാ രാജ്ഞിയുടെ സഹോദരൻ ശ്രീ രാജാധി രാജസിംഹയുടെ പിൻഗാമിയാകാൻ ഒരു എതിരാളി ഉണ്ടായിരുന്നു, അയാൾക്ക് കൂടുതൽ ശക്തമായ അവകാശവാദമുണ്ടായിരുന്നു. എന്നിരുന്നാലും, ആദ്യത്തെ അഡിഗർ (പ്രധാനമന്ത്രി) പിലിമറ്റലൗവ, കണ്ണസാമി രാജകുമാരനെ തിരഞ്ഞെടുത്തു. സ്വന്തമായി ഒരു രാജവംശം സ്ഥാപിക്കുന്നതിനായി സിംഹാസനം തട്ടിയെടുക്കാനുള്ള ആഴത്തിലുള്ള പദ്ധതികളോടെയാണ് റിപ്പോർട്ട്. ശ്രീ വിക്രമ രാജസിംഹയെ അട്ടിമറിക്കാൻ നിരവധി ഗൂഢാലോചനകൾ നേരിടേണ്ടിവന്നു. ശ്രീലങ്കയുടെ ചരിത്രത്തിലെ ഏറ്റവും പ്രക്ഷുബ്ധമായ ഒരു കാലഘട്ടത്തിലൂടെ അദ്ദേഹം ഭരിച്ചു.
ആന്തരിക സംഘർഷം
അദ്ദേഹത്തിന്റെ കാലത്ത്, സമുദ്ര പ്രവിശ്യകളിൽ ഡച്ചുകാരുടെ പിൻഗാമിയായി വന്ന ബ്രിട്ടീഷുകാർ കാൻഡി രാജ്യത്തിന്റെ രാഷ്ട്രീയത്തിൽ ഇടപെട്ടിരുന്നില്ല. എന്നാൽ രാജാവിന്റെ ആദ്യ അഡിഗർ ആയിരുന്ന പിലിമറ്റലൗവ, ദ്വീപിന്റെ മേൽ ബ്രിട്ടീഷ് നിയന്ത്രണം ആഗ്രഹിച്ച്, ബ്രിട്ടന് കാൻഡിയൻ രാജ്യത്തിനെതിരെ ഒരു കാസസ് ബെല്ലി നൽകുന്നതിനായി രാജാവിനെ തങ്ങളോട് ആക്രമണാത്മകമായി പ്രവർത്തിക്കാൻ പ്രേരിപ്പിക്കാൻ ബ്രിട്ടീഷ് ഭരണകൂടവുമായി രഹസ്യമായി പ്രവർത്തിച്ചു. തീരദേശ പ്രവിശ്യകളിൽ ശക്തമായ സ്ഥാനം നേടിയ ബ്രിട്ടീഷുകാരുമായി ഒരു സൈനിക സംഘർഷം ആരംഭിക്കുന്നതിന് അഡിഗർ രാജാവിനെ കൈകാര്യം ചെയ്തു. യുദ്ധം പ്രഖ്യാപിക്കപ്പെട്ടു. 1803 മാർച്ച് 22-ന് ബ്രിട്ടീഷുകാർ ഒരു ചെറുത്തുനിൽപ്പും കൂടാതെ കാൻഡിയിൽ പ്രവേശിച്ചു. ശ്രീ വിക്രമ രാജസിംഹ പലായനം ചെയ്തു. ജൂണിൽ കാൻഡിയിലെ ബ്രിട്ടീഷ് പട്ടാളത്തെ അഡിഗർ കൂട്ടക്കൊല ചെയ്യുകയും രാജാവിനെ സിംഹാസനത്തിൽ പുനഃസ്ഥാപിക്കുകയും ചെയ്തു. രാജാവിനെ അട്ടിമറിക്കാനും കിരീടം തനിക്കായി പിടിച്ചെടുക്കാനും പിലിമിതലവ ഗൂഢാലോചന നടത്തി. എന്നാൽ അദ്ദേഹത്തിന്റെ ഗൂഢാലോചന കണ്ടെത്തി, മുമ്പ് രണ്ട് തവണ മാപ്പ് നൽകിയതിനാൽ അദ്ദേഹത്തെ വധിച്ചു.
അപമാനിതനായ അഡിഗാറിന് പകരം അദ്ദേഹത്തിന്റെ അനന്തരവൻ എഹെലെപോള നിലമേ നിയമിക്കപ്പെട്ടു. ശ്രീ വിക്രമ രാജസിംഹനെ അട്ടിമറിക്കാനുള്ള ഗൂഢാലോചനയിൽ അമ്മാവനെ പിന്തുടർന്നതായി സംശയം തോന്നി. എഹലെപോള പ്രേരിപ്പിച്ച ഒരു കലാപം അടിച്ചമർത്തപ്പെട്ടു. അതിനുശേഷം അദ്ദേഹം കൊളംബോയിലേക്ക് പലായനം ചെയ്യുകയും ബ്രിട്ടീഷുകാർക്കൊപ്പം ചേരുകയും ചെയ്തു. കീഴടങ്ങുന്നതിൽ പരാജയപ്പെട്ടതിനെത്തുടർന്ന് (3 ആഴ്ചത്തെ അറിയിപ്പിന് ശേഷം), പ്രകോപിതനായ രാജാവ് എഹെലെപോളയെ പിരിച്ചുവിടുകയും അദ്ദേഹത്തിന്റെ ഭൂമി കണ്ടുകെട്ടുകയും ഭാര്യയെയും കുട്ടികളെയും തടവിലിടാനും വധിക്കാനും ഉത്തരവിട്ടു. വധശിക്ഷയെക്കുറിച്ചുള്ള പ്രചരിപ്പിച്ച ഒരു വിവരണം അനുഭാവികൾ വ്യാപകമായി പ്രചരിപ്പിച്ചു.
എഹലേപോള ബ്രിട്ടീഷ് നിയന്ത്രണത്തിലുള്ള പ്രദേശത്തേക്ക് പലായനം ചെയ്തു. അവിടെ ശ്രീ വിക്രമ രാജസിംഹയുടെ സ്വേച്ഛാധിപത്യം ഒരു സൈനിക ഇടപെടലിന് അർഹമാണെന്ന് ബ്രിട്ടീഷുകാരെ ബോധ്യപ്പെടുത്തി. ചാരവൃത്തി ആരോപിച്ച് കസ്റ്റഡിയിലെടുത്ത് പീഡിപ്പിക്കപ്പെടുകയും അവരിൽ പലരെയും കൊലപ്പെടുത്തുകയും ചെയ്ത നിരവധി ബ്രിട്ടീഷ് വ്യാപാരികളെ പിടികൂടിയതാണ് ഈ കാരണം. 1815 ഫെബ്രുവരി 10-ന് ഒരു അധിനിവേശം ശക്തമായി കാൻഡിയിലേക്ക് നീങ്ങി, 1815 ഫെബ്രുവരി 10-ന് നഗരത്തിലെത്തി. മാർച്ച് 2-ന്, കാൻഡിയൻ കൺവെൻഷൻ എന്ന ഉടമ്പടി പ്രകാരം രാജ്യം ബ്രിട്ടീഷുകാർക്ക് വിട്ടുകൊടുത്തു.
External links
വർഗ്ഗം:1780-ൽ ജനിച്ചവർ
കമ്പളത്ത് ഗോവിന്ദൻ നായർ
സ്വാതന്ത്ര്യസമര സേനാനിയും അധ്യാപക സംഘടനാ സ്ഥാപക നേതാവും കവിയുമായിരുന്നു കമ്പളത്ത് ഗോവിന്ദൻ നായർ (15 ഏപ്രിൽ 1914 - 30 ഏപ്രിൽ 1980).
ജീവിതരേഖ
മലപ്പുറം ജില്ലയിലെ നെടിയിരുപ്പ് ഗ്രാമത്തിൽ തേലംപറമ്പത്ത് കുഞ്ഞൻ നായരുടെയും കമ്പളത്ത് നാണിയമ്മയുടെയും മകനായി ജനിച്ചു. നെടിയിരിപ്പ് പ്രൈമറിസ്കൂളിലും ദേവധാർ യുപി സ്കൂളിലും പ്രാഥമികവിദ്യാഭ്യാസം നേടി. 1931 ൽ ആലുങ്ങൽ എയ്ഡഡ് മാപ്പിള സ്കൂളിൽ അൺട്രെയ്ൻഡ് അധ്യാപകനായി ജോലിയിൽ പ്രവേശിച്ചു. മുഹമ്മദ്‌ അബ്ദുറഹിമാൻ സാഹിബിനൊപ്പം ചേർന്ന്‌ മലബാർ ടീച്ചേഴ്സ്‌ യൂണിയന്‌ രൂപം നൽകി. അബ്ദുറഹിമാൻ സാഹിബ്‌ പ്രസിഡന്റും കമ്പളത്ത്‌ സെക്രട്ടറിയുമായായി വന്നപ്പോഴാണ് ഏറനാട്‌ താലൂക്ക്‌ മലബാർ ടീച്ചേഴ്സ്‌യൂനിയൻ സജീവമായത്. അധ്യാപകവൃത്തിയോടൊപ്പം സാംസ്കാരിക മേഖലയിലും സജീവമായി. തെരുവത്ത് രാമന്റെ പത്രാധിപത്യത്തിൽ കോഴിക്കോട്ടുനിന്ന് പ്രസിദ്ധീകരിച്ച"കാഹള"ത്തിൽ ജന്മിത്തത്തിന്റെ കാലടിയിൽ എന്ന നാടകമെഴുതിയതിന്റെ പേരിൽ 1941 ജൂൺ 4ന് അറസ്റ്റിലായി. നിരോധിക്കപ്പെട്ട കർഷകപ്രസ്ഥാനത്തെ സഹായിക്കുന്ന ലേഖനമാണെന്നതിന്റെ പേരിലായിരുന്നു അറസ്റ്റ്. ടൗൺ പൊലീസ് സ്റ്റേഷനിലും ജയിലിലുമായിമായി ഭീകരമർദനത്തിന് വിധേയനായി. അദ്ദേഹത്തിന്റെ വലതുകൈ അടിച്ചൊടിച്ചു, നഖം പിഴുതെടുത്തു. 1941 ഡിസംബർ അവസാനംവരെ കോഴിക്കോട് കോടതിയിൽ നടന്ന കേസിനൊടുവിൽ ആറുമാസം കഠിനതടവിന് വിധിച്ചു. മൂന്ന് വർഷത്തേക്ക് സാഹിത്യ രചനയ്ക്ക് വിലക്കുമേർപ്പെടുത്തി. ബ്രിട്ടിഷ് സർക്കാരിനെതിരേ നിരന്തരം കവിത, നാടകം എന്നിവ രചിക്കുകയും താക്കീതുകൾ അവഗണിക്കുകയും ചെയ്തതിന്‌ കമ്പളത്ത്‌ ഗോവിന്ദൻ നായരെ സർവീസിൽനിന്നു പിരിച്ചുവിട്ടുകൊണ്ട്‌ സർക്കാർ ഉത്തരവിറക്കി. 1948ൽ കമ്യൂണിസ്റ്റ് പാർടി നിരോധിക്കപ്പെട്ടു.കമ്പളത്തിനെ സർവ്വീസിൽ നിന്നും നീക്കം ചെയ്തു.1952ലാണ് അദ്ദേഹത്തെ സർവ്വീസിൽ തിരിച്ചെടുത്തത്.മലബാർ ഡിസ്റ്റ്രിക്ട് ബോർഡിൽ കോൺഗ്രസ് ഭരണം വന്നപ്പോൾ അദ്ദേഹത്തെ വീണ്ടും സസ്പെൻറ് ചെയ്യുകയുണ്ടായി. പിന്നീട് 1957ൽ ഇ.എം.എസ് മന്ത്രിസഭ അധികാരത്തിൽവന്നപ്പോഴാണ് അദ്ദേഹത്തെ തിരിച്ചെടുത്തത്. മലബാർ, തിരുകൊച്ചി സംസ്ഥാനങ്ങളിലെ അധ്യാപകരെ ഒരുമിച്ചണിനിരത്തി കെ.ജി.പി.ടി.യു എന്ന സംഘടനയ്ക്ക് രൂപം നൽകി. യൂണിയന്റെ സംസ്ഥാന പ്രസിഡന്റായി പ്രവർത്തിച്ചു. കെ.ജി.പി.ടി.യു. പിന്നീട്‌ കെ.ജി.പി.ടി.എ ആയപ്പോൾ അതിന്റെ നേതൃനിരയിൽ പ്രവർത്തിച്ചു.ആ സംഘടനയാണ് പിന്നീട് കെ.ജി.ടി.എ ആയും കെ.എസ്.ടി.എ ആയും മാറി.
കുടുംബം
ഭാര്യ- പി.ശിന്നമ്മു അമ്മ മക്കൾ : പി.കെ.കമലാദേവി,പി.കെ.രത്നവല്ലി,പി.കെ.രാമചന്ദ്രൻ,പി.കെ.ഗോപിനാഥൻ,പി.കെ.ബാലാമണി,പി.കെ.ബേബിസരോജ,പി.കെ.അജയകുമാർ, പി.കെ.സരസ്വതീദേവി
പടപ്പാട്ട്
1944ൽ നെടിയിരിപ്പ് പഞ്ചായത്തിൽ ക്ലർക്ക് കം ബിൽ കലക്ടറായി ജോലിചെയ്തു വരുമ്പോഴാണ് വള്ളുവമ്പ്രത്തെ ഹിച്ച്കോക്ക് സ്മാരകം പൊളിച്ചുനീക്കണമെന്നാവശ്യപ്പെട്ട് സമരം തുടങ്ങിയത്. സമരത്തിന് സജീവമായ നേതൃത്വം നൽകി കമ്പളത്ത് മുന്നിൽ നിന്നു. ആദ്ദേഹം സമരത്തിനായി രചിച്ച പടപ്പാട്ട് "ഏറനാടിൻ ധീരമക്കൾ" പ്രശസ്തമാണ്. ''അന്നിരുപത്തിയോന്നിൽനമ്മൾ ഇമ്മലയാളത്തില് ഒന്നുചേർന്നു വെള്ളയോടെതിർത്തു നല്ലമട്ടില് ഏറനാട്ടിൻ ധീരമക്കള് ചോര ചിന്തിയ നാട്ടില് ചീറിടും പീരങ്കികൾക്ക് മാറു കാട്ടിയ നാട്ടില്
വാരിയൻ കുന്നത്തുവീര കുഞ്ഞഹമ്മദാജിയും വാശിമൂത്ത മൂപ്പരുടെ കൂടെകൂട്ടമായിയും കോഴികൊത്തുംപോലെയന്ന് ബാപ്പമാരെളാപ്പമാർ കോഴിക്കോട്ടിന്നപ്പുറം പൊരുതിയ മൂത്താപ്പമാർ
ഞമ്മളെത്തറ ബാപ്പമാരെ കേറ്റിയന്ന് തൂക്കില് ഞമ്മളുമ്മ പെങ്ങന്മാരെ കാട്ടിയ ഹലാക്കിന് ഉപ്പാപ്പമാരെ താടിനുള്ളി സൂചികേറ്റി കാലില് അപ്പുറം കടൽകടത്തി യാക്കിയന്തമാനില് '' കമ്പളത്തിന്റെ ജനപ്രിയമായ ഈ  പടപാട്ട് "ഏറനാടിൻ ധീരമക്കൾ"  പ്രസിദ്ധീകരിച്ചതിന് 1944-ൽ ദേശാഭിമാനി വാരിക കണ്ടുകെട്ടി. പാട്ടിന്റെ കോപ്പി വീട്ടിൽ സൂക്ഷിക്കുന്നതും പാടുന്നതും നിരോധിച്ചു.
അവലംബങ്ങൾ
വർഗ്ഗം:സ്വാതന്ത്ര്യസമരസേനാനികൾ വർഗ്ഗം:ആവിഷ്കാര സ്വാതന്ത്ര്യം
എലിസബെത് മാർഗറെറ്റ് ചാൻഡ്‌ലെർ
എലിസബെത് മാർഗറെറ്റ് ചാൻഡ്‌ലെർ(ഡിസംബർ 24, 1807 – നവംബർ 2, 1834) അമേരിക്കൻ കവിയും എഴുത്തുകാരിയുമായിരുന്നു. അമേരിക്കയിലെ പെനിസില്വാനിയായിൽ ജനിച്ചു. അടിമത്തം ഇല്ലാതാക്കുന്നതിനായി തൂലിക ചലിപ്പിച്ച ആദ്യ വനിതയായ എഴുത്തുകാരിയായിരുന്നു, എലിസബെത് മാർഗറെറ്റ് ചാൻഡ്‌ലെർ.
സിദ്ധാർത്ഥൻ പരുത്തിക്കാട്
മലയാള സാഹിത്യകാരനും ചെറുകഥാകൃത്തുമാണ് സിദ്ധാർത്ഥൻ പരുത്തിക്കാട് (ജനനം: 1 ഏപ്രിൽ 1944). സമഗ്രസംഭാവനയ്ക്കുള്ള 2020-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്. അദ്ദേഹത്തി്തിൻ്റെ പുത്രിയാാണ് പ്രശസ്ത മാധ്യമ പ്രവർത്തക സ്മൃതി പരുത്തിക്കാട്
ത്വിപ്ര രാജ്യം
വടക്കുകിഴക്കൻ ഇന്ത്യയിലെ ത്രിപുരി ജനതയുടെ ചരിത്രപരമായ ഏറ്റവും വലിയ രാജ്യങ്ങളിലൊന്നായിരുന്നു ത്വിപ്ര രാജ്യം ( സംസ്കൃതം : ത്രിപുരി, ആംഗ്ലീഷ് : ടിപ്പെര ).
സിദ്ധാർത്ഥൻ പരുത്തിക്കാട്
ജീവിതരേഖ
പത്രപ്രവ‍ർത്തകനായിരുന്നു. ദേശാഭിമാനി ആഴ്ചപ്പതിപ്പിന്റെ ചുമതലക്കാരനായിരുന്നു. കേരള സാഹിത്യ അക്കാദമി, കേരള സംഗീത നാടക അക്കാദമി എന്നിവയുടെ ജനറൽ കൗൺസിൽ അംഗമായി പ്രവർത്തിച്ചു. കൃ: തടവറകൾ (നോവൽ), ഏതോ ഒരാൾ (ചെറുകഥാ സമാഹാരം).
ത്വിപ്ര രാജ്യം
ഭൂമിശാസ്ത്രം
ത്വിപ്ര രാജ്യത്തിന്റെ ഭാഗമായിരുന്ന ഇന്നത്തെ രാഷ്ട്രീയ മേഖലകൾ ഇവയാണ്:
ത്വിപ്ര രാജ്യം അതിന്റെ വിവിധ കാലഘട്ടങ്ങളിൽ അതിർത്തികളുള്ള പ്രദേശങ്ങൾ ഉൾക്കൊള്ളുന്നു:
സിദ്ധാർത്ഥൻ പരുത്തിക്കാട്
കുടുംബം
ഭാര്യ സരസ്വതി അദ്ധ്യാപികയായിരുന്നു. മക്കൾ സ്‌മൃതി പരുത്തിക്കാട്, ശ്രുതി പരുത്തിക്കാട്. മക്കൾ ഇരുവരും മാധ്യമ മേഖലയിൽ ജോലി ചെയ്യുന്നു
ത്വിപ്ര രാജ്യം
ഇതിഹാസം
ഐതിഹാസിക ത്രിപുരി രാജാക്കന്മാരുടെ ഒരു പട്ടിക, ധർമ്മ മാണിക്യ ഒന്നാമന്റെ (ആർ. 1431) കൊട്ടാര പണ്ഡിറ്റുകൾ എഴുതിയ ബംഗാളി ഭാഷയിലുള്ള പതിനഞ്ചാം നൂറ്റാണ്ടിലെ രാജമല ക്രോണിക്കിളിൽ നൽകിയിരിക്കുന്നു. പുരാണത്തിലെ ചന്ദ്ര രാജവംശത്തിലെ രാജാവിന്റെ വംശപരമ്പരയെ ക്രോണിക്കിൾ രേഖപ്പെടുത്തുന്നു. യയാതിയുടെ പുത്രനായ ദ്രുഹ്യു കിരാത ദേശത്തിന്റെ രാജാവാകുകയും കപിലാ നദിയുടെ തീരത്ത് ത്രിവേഗ എന്ന പേരിൽ ഒരു നഗരം നിർമ്മിക്കുകയും ചെയ്തു. അദ്ദേഹത്തിന്റെ രാജ്യം വടക്ക് തൈരംഗ് നദി, തെക്ക് അചരംഗ, കിഴക്ക് മേഖലി, പടിഞ്ഞാറ് കോച്ച്, വംഗ എന്നിവയാണ്. ഹേദംബരാജ്യത്തിലെ രാജാവിന്റെ മകൾ ത്രിവേഗരാജ്യത്തെ രാജാവായ ത്രിലോചോനനെ വിവാഹം കഴിച്ചു. ഹെഡംബയിലെ രാജാവ്, അനന്തരാവകാശിയില്ലാതെ, ത്രിലോചോനന്റെ മൂത്ത മകനെ തന്റെ ദേശത്തിന്റെ രാജാവാക്കി. ത്രിലോചോനന്റെ മരണശേഷം അദ്ദേഹത്തിന്റെ രണ്ടാമത്തെ മകൻ ദക്ഷിണ ത്രിപുരയുടെ രാജാവായി. ദക്ഷിണ തന്റെ പതിനൊന്ന് സഹോദരന്മാർക്കിടയിൽ രാജ്യത്തിന്റെ സമ്പത്ത് പങ്കിട്ടു. ത്രിലോചോനയുടെ മൂത്ത മകനായതിനാൽ, ഹേഡംബ രാജാവ് തന്റെ സഹോദരന്മാരിൽ നിന്ന് തന്റെ രാജ്യം ആവശ്യപ്പെട്ടു. ആവശ്യം നിഷേധിക്കപ്പെട്ടപ്പോൾ, രോഷാകുലനായ ഹേദംബ രാജാവ് ത്രിപുരയെ ആക്രമിക്കുകയും തലസ്ഥാനം നശിപ്പിക്കുകയും ചെയ്തു. പതിനൊന്ന് സഹോദരന്മാർ ത്രിവേഗ വിട്ട് വരവക്ര നദിയുടെ തീരത്തുള്ള ഖലങ്മ നഗരത്തെ തലസ്ഥാനം ആക്കി ഖലങ്മയിലേക്ക് മാറി. എട്ടാം നൂറ്റാണ്ടിൽ, ഇന്നത്തെ വടക്കൻ ത്രിപുരയിലെ കൈലാസഹർ പട്ടണത്തിനടുത്തുള്ള സിൽഹെത്തിലെ സുർമ നദിക്കരയിലൂടെ രാജ്യം അതിന്റെ തലസ്ഥാനം കിഴക്കോട്ട് മാറ്റി.
തിപ്രയുടെ മതത്തിൽ ചതുർദശ ദേവത എന്നറിയപ്പെടുന്ന 14 ദേവതകൾ ഉണ്ടായിരുന്നു, അഗർത്തലയിലെ ചതുർദശ ക്ഷേത്രത്തിൽ ഇപ്പോഴും സംരക്ഷിക്കപ്പെടുന്നു, ഇത് പാരമ്പര്യമനുസരിച്ച് ഖാർച്ചിയുടെയും കെറിന്റെയും ഉത്സവങ്ങൾക്ക് മേൽനോട്ടം വഹിക്കുന്ന ചന്തായിസ് എന്നറിയപ്പെടുന്ന ടിപ്ര പുരോഹിതന്മാർ പരിപാലിക്കുന്നു.
സിദ്ധാർത്ഥൻ പരുത്തിക്കാട്
അവലംബം
വർഗ്ഗം:പത്രപ്രവർത്തകർ വർഗ്ഗം:മലയാള ചെറുകഥാകൃത്തുക്കൾ വർഗ്ഗം:സമഗ്ര സംഭാവനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മലപ്പുറം ജില്ലയിൽ ജനിച്ചവർ
ത്വിപ്ര രാജ്യം
ചൈനീസ് ക്രോണിക്കിൾസ്
ദി-വു-ല എന്നാണ് മിംഗ് ഷിലുവിൽ ട്വിപ്രയെ പരാമർശിക്കുന്നത്. 15-ആം നൂറ്റാണ്ടിന്റെ തുടക്കത്തിൽ, അതിന്റെ പ്രദേശം ഒരു അജ്ഞാത സംസ്ഥാനമായ ഡാ ഗു-ല കൈവശപ്പെടുത്തി.
ഇസ്ലാമിക അധിനിവേശ കാലഘട്ടം
വലത്ത്‌|ലഘുചിത്രം|295x295ബിന്ദു|Bir Chandra Manikya of Manikya dynasty 15-ാം നൂറ്റാണ്ടിൽ ഇസ്‌ലാമിക അധിനിവേശക്കാരുടെ സമ്മർദത്തിന് വിധേയമായപ്പോൾ ത്വിപ്ര സാമ്രാജ്യത്തെക്കുറിച്ചുള്ള ആദ്യകാല ചരിത്രരേഖകൾ പ്രത്യക്ഷപ്പെടുന്നു. 1947-ൽ ബിർ ബിക്രം കിഷോർ മാണിക്യയുടെ മരണം വരെ ത്രിപുരയിലെ എല്ലാ രാജാക്കന്മാരും കൈവശം വച്ചിരുന്ന മാണിക്യ രാജവംശത്തിന്റെ ഉത്ഭവ സമയവും ഇതാണ്, ഫാ മാണിക്യ എന്ന പദവി സ്വീകരിച്ച്, മഹാ മാണിക്യനായി മാറി. രത്ന മാണിക്യ ഒന്നാമന്റെ കീഴിൽ, തലസ്ഥാനം ഇപ്പോൾ തെക്കൻ ത്രിപുരയിലുള്ള ഗുംതി നദിയുടെ തീരത്തുള്ള രംഗമതിയിലേക്ക് മാറി.
തുർക്കികൾ, അഫ്ഗാനികൾ, മുഗളർ എന്നിവരുടെ തുടർച്ചയായ അധിനിവേശ തരംഗങ്ങളെ പിന്തിരിപ്പിച്ച സംസ്ഥാനങ്ങളിലൊന്നാണ് ത്രിപുര. പല അവസരങ്ങളിലും, ത്രിപുരികളും (തിപ്രസ) കിഴക്ക് നിന്നുള്ള ബർമീസ്, അരക്കനീസ് അധിനിവേശങ്ങളെ പിന്തിരിപ്പിച്ചു. ഇന്നത്തെ ത്രിപുര, ബംഗ്ലാദേശിന്റെ സിൽഹെറ്റ് ഡിവിഷൻ, അസം സംസ്ഥാനത്തിലെ കച്ചാർ മേഖല, ഇന്നത്തെ ബംഗ്ലാദേശിന്റെ ചിറ്റഗോംഗ് കുന്നിൻ പ്രദേശങ്ങൾ എന്നിവ ഉൾപ്പെടുന്നതാണ് അതിന്റെ ഉന്നതിയിൽ, ബ്രിട്ടീഷ് ഏറ്റെടുക്കലിന് മുമ്പ് സ്വതന്ത്രവും സ്വതന്ത്രവുമായി നിലകൊള്ളാൻ പോലും അവർക്ക് കഴിഞ്ഞു. വലത്ത്‌|ലഘുചിത്രം|250x250ബിന്ദു|1901 മുതൽ ത്വിപ്ര രാജ്യത്തിന്റെ രാജകീയ ഇരിപ്പിടമായി പ്രവർത്തിച്ച.ഉജ്ജയന്ത കൊട്ടാരം > ശക്തരായിരുന്നു എങ്കിലും ത്രിപുരയുടെ സമതലങ്ങൾ മുഗളന്മാരുടെ ആക്രമണത്തിന് ഇരയായി. ഇന്നത്തെ തെക്ക്-കിഴക്കൻ ധാക്ക, കോമില്ല പ്രദേശങ്ങൾ ഉൾപ്പെടുന്നതാണ് സമതല പ്രദേശങ്ങൾ. സമതല പ്രദേശങ്ങൾ അങ്ങനെ ഇസ്ലാമികവൽക്കരിക്കപ്പെട്ടപ്പോൾ, ത്രിപുരയിലെ മലനിരകൾ കിഴക്കോട്ടുള്ള നുഴഞ്ഞുകയറ്റത്തിനെതിരായ തുടർച്ചയായ സംരക്ഷണ സംരക്ഷണമായി വർത്തിച്ചു. ത്രിപുരയിലെ പർവ്വതരാജാക്കന്മാർ ഹിന്ദു പാരമ്പര്യങ്ങളുടെയും ആചാരങ്ങളുടെയും പ്രധാന സംരക്ഷകരായിരുന്നു. ആധുനിക യുഗത്തിൽ, ഇന്ത്യൻ ഈസ്റ്റിൽ നിന്നുള്ള ഏറ്റവും ദൈർഘ്യമേറിയതും സ്ഥിരതയുള്ളതുമായ രാജവംശങ്ങളിലൊന്നായി അവർ ഓർമ്മിക്കപ്പെടുന്നു.
ധന്യ മാണിക്യ (ഭരണകാലം 1463 മുതൽ 1515 വരെ) ട്വിപ്രയുടെ പ്രദേശം കിഴക്കൻ ബംഗാളിലേക്ക് നന്നായി വികസിപ്പിച്ചു. ഉദയ് മാണിക്യയുടെ പേരിൽ രംഗമതി ഉദയ്പൂർ എന്ന് പുനർനാമകരണം ചെയ്തു. 16, 17 നൂറ്റാണ്ടുകളിൽ ഗോവിന്ദ മാണിക്യനെപ്പോലുള്ള രാജാക്കന്മാർ പടിഞ്ഞാറുള്ള മുസ്ലീം രാജ്യങ്ങളുടെ സമ്മർദ്ദത്തിനെതിരെ ശക്തമായ പ്രതിരോധം തീർത്തു. എന്നിരുന്നാലും, കിഴക്കൻ ബംഗാൾ സമതലങ്ങളിലെ മുഗൾ ഗവർണർമാരുടെ പിന്തുണയുള്ള ഒരു വിമത ത്രിപുരി രാജകുമാരന്റെ പ്രവർത്തനങ്ങൾ കാരണം സമതല പ്രദേശങ്ങൾ ത്രിപുര സംസ്ഥാനത്ത് നിന്ന് അകന്നു. ഇതിനുശേഷം, സമതലപ്രദേശമായ ട്വിപ്ര ഒരു പ്രത്യേക മുഗൾ ഉപഭോക്തൃ രാജ്യമായി മാറി, മുഗൾ ഭരണാധികാരികൾ അതിന്റെ രാജാക്കന്മാരുടെ നിയമനത്തിൽ സ്വാധീനം ചെലുത്തി. എങ്കിലും മുഗളന്മാർക്ക് ഒരിക്കലും കിഴക്കുള്ള കുന്നിൻ പ്രദേശങ്ങളിൽ നുഴഞ്ഞുകയറാൻ കഴിഞ്ഞില്ല.
ബ്രിട്ടീഷ് ഇന്ത്യ
ബിർ ചന്ദ്ര മാണിക്യ (1862–1896) ബ്രിട്ടീഷ് ഇന്ത്യയുടെ മാതൃകയിൽ അഗർത്തല മുനിസിപ്പൽ കോർപ്പറേഷൻ രൂപീകരിക്കുന്നത് ഉൾപ്പെടെയുള്ള തന്റെ ഭരണത്തിൽ മാതൃകാപരമായ, പരിഷ്കാരങ്ങൾ നടപ്പാക്കി. ബിർ ബിക്രം കിഷോർ ദേബ്ബർമ്മയുടെ മകൻ കിരിത് ബിക്രം കിഷോർ ആയിരുന്നു അവസാന രാജാവ്, അദ്ദേഹം 1947-1949 രണ്ട് വർഷം ഭരിച്ചു. 1949-ൽ ത്രിപുര റിപ്പബ്ലിക് ഓഫ് ഇന്ത്യയുടെ ഭാഗമായി. ത്രിപുരിയിലെ "അവകാശി" കിരാത് പ്രദ്യോത് കിഷോർ മാണിക്യ ദെബ്ബർമ്മയാണ് (ജനനം 1978), അവസാനത്തെ രാജാവിന്റെ മകനാണ്, ചിലപ്പോൾ അദ്ദേഹത്തിന് "മഹാരാജ" എന്ന പദവി നൽകാറുണ്ട്.
കുറിപ്പുകൾ
<references group="" responsive="1">
അവലംബം
{refbegin}}
ബാഹ്യ ലിങ്കുകൾ
വർഗ്ഗം:ബംഗാളിന്റെ ചരിത്രം വർഗ്ഗം:ഏഷ്യയിലെ മുൻ രാജവാഴ്ചകൾ വർഗ്ഗം:ഇന്ത്യയിലെ സാമ്രാജ്യങ്ങളും രാജ്യങ്ങളും വർഗ്ഗം:Pages with unreviewed translations
കരിമ്പൻ അരുവിയൻ
ശരീരമാസകലം കറുപ്പ് നിറമുള്ള അരുവിയൻ കുടുംബത്തിൽ ഉള്ള ഒരിനം സൂചിത്തുമ്പിയാണ് കരിമ്പൻ അരുവിയൻ. ഫ്രെസർ തുമ്പി ഗവേഷണയാത്രകളിൽ സന്തതസഹചാരിയായിരുന്ന തൻറെ ഭാര്യയോടുള്ള ആദരസൂചകമായാണ് ഇതിനു Dysphaea ethela എന്ന പേരു നൽകിയത്.
കേരളം, കർണാടകം, തമിഴ്‌നാട് എന്നീ സംസ്ഥനങ്ങളിൽ ഇവയെ കണ്ടുവരുന്നു. പൂർവഘത്തിലും മധ്യഇന്ത്യയിലും ഇവയെ കണ്ടെത്തിയിട്ടുണ്ട്.
വനപ്രദേശങ്ങളിലെ ഒഴുക്കുള്ള അരുവികളിലും, അപൂർവ്വമായി നാട്ടിൻ പുറങ്ങളിലെ പുഴകളിലും ഇവ കാണപ്പെടുന്നു. മഴ കഴിഞ്ഞുള്ള കാലങ്ങളിൽ ഇവയുടെ ചെറിയ കൂട്ടങ്ങൾ കാണാം. ജലാശയങ്ങളിൽ നിന്നും പൊങ്ങിനിൽക്കുന്ന പാറകൾ, മരക്കുറ്റികൾ എന്നിവയാണ് പ്രധാന ഇരിപ്പിടങ്ങൾ. വലിയ കണ്ണുകളുടെ മുകൾ ഭാഗം കറുപ്പു കീഴ്ഭാഗം ചാര നിറവുമാണ്. കറുത്ത ഉരസ്സിൽ കൂടി തവിട്ടു നിറത്തിലുള്ള നേർത്ത വരകൾ പോകുന്നുണ്ട്. ഇവയുടെ കാലുകൾക്ക് കറുത്ത നിറമാണ്. നീളമുള്ള കറുത്ത ഉദരത്തിന് തവിട്ടു വളയങ്ങളുണ്ട്. ഉദരത്തിന്റെ അഗ്രഭാഗം വളച്ചു മുകളിലോട്ടുയർത്തി പിടിക്കുന്ന ശീലവുമുണ്ട്. ഇവയുടെ ചിറകിന് തിളങ്ങുന്ന ഇളം തവിട്ടു നിറമോ കറുപ്പ് നിറമോ ആയിരിക്കും. തവിട്ടു നിറമുള്ള കണ്ണിന്റെ കീഴ്ഭാഗം ചാരനിറമാണ്. കറുത്ത ഉരസ്സിൽ മഞ്ഞ വരകളുണ്ട്. ഉദരത്തിന് കറുപ്പു നിറവും അതിൽ മഞ്ഞ വരകളും വളയങ്ങളുമുണ്ട്. ഇവയ്ക്ക് ദീർഘനേരം പറക്കാനുള്ള കഴിവമുണ്ട്. അപകടമുണ്ടെന്നു തോന്നിയാൽ വളരെ ഉയരമുള്ള മരച്ചില്ലുകളിലേക്ക് പറന്ന് അപ്രത്യക്ഷമാവും. ആൺതുമ്പികൾ പാറകളിലും മരക്കുറ്റിയിലും ഒരിടത്തുതന്നെ വളരെയേറെ നേരം ഇരിക്കാനിഷ്ടപ്പെടുന്നു. പെൺതുമ്പികൾ ജലാശയത്തിനോട് ചേർന്നുള്ള പൊക്കമുള്ള മരത്തിന്റെ ചില്ലകളിലാണ് വിശ്രമിക്കാറുള്ളത്.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
ബ്രിക്
ബ്രസീൽ, റഷ്യ, ഇന്ത്യ, ചൈന, എന്നീ രാജ്യങ്ങളുടെ കൂട്ടായ്‌മയായി രൂപീകൃതമായതാണ്‌ ബ്രിക്‌ ( BRIC- Brazil,Russia,India,China). 2001-ലാണ്‌ ഈ കൂട്ടായ്‌മ നിലവിൽവന്നത്‌. ലോക രാജ്യങ്ങളുടെ ആകെ വിസ്തൃതിയുടെ നാലിൽ ഒരു ഭാഗവും ലോക ജനസംഖ്യയുടെ 40 ശതമാനവും കൈമുതലായുള്ള രാജ്യങ്ങളെന്ന നിലയിലാണ് ലോക സാമ്പത്തിക ക്രമത്തിൽ വലിയ ഇടപെടൽ നടത്താൻ കഴിയുന്ന വിധത്തിൽ ഇങ്ങനെയൊരു വേദി രൂപീകരിച്ചത്. നാലാമതായി നടന്ന ഇത്തവണത്തെ ഉച്ചകോടി ചൈനയിലെ കടൽത്തീര നഗരമായ സന്യയിലാണ്‌ നടന്നത്‌. ഈ ഉച്ചകോടിമുതൽ ദക്ഷിണാഫ്രിക്ക കൂടി ബ്രിക്‌ രാഷ്ട്രങ്ങളുടെ കൂട്ടത്തിൽ അംഗമായി. ഇതോടെ ബ്രിക്‌ രാഷ്ട്ര കൂട്ടായ്‌മ ഇനി ബ്രിക്‌സ്‌ (BRICS)എന്നപേരിലാണ്‌ അറിയപ്പെടുക.അംഗരാഷ്ട്രങ്ങൾക്കിടയിൽ സാമ്പത്തിക സഹകരണം മെച്ചപ്പെടുത്തുന്നതിന് ലെയ്‌സൺ ഗ്രൂപ്പ് രൂപവത്കരിക്കാൻ ബ്രിക്‌സ് ഉച്ചകോടി മന്ത്രിതലയോഗം തീരുമാനിച്ചു. 2011 ഏപ്രിൽ 14 നു ചേർന്ന നാലാം ഉച്ചകോടി ബഹു ധ്രുവത പ്രോത്സാഹിപ്പിക്കുന്നതിനുള്ള നിർദ്ദേശങ്ങളും, ലോക സമാധാനം, സുരക്ഷ, വികസനം ഉറപ്പാക്കൾ ഏന്നീ വിഷയങ്ങളും ചർച്ച ചെയ്തു. പരസ്പര സഹകരണത്തിലൂന്നി മുന്നേറാൻ അംഗ രാജ്യങ്ങൾക്കിടയിൽ ധാരണയായി. ഭീകരതയെ വിമർശിച്ചു, അതോടൊപ്പം ഭീകരതയെ നേരിടുന്നത് അന്താരാഷ്ട്ര നിയമങ്ങൾക്ക്  അനുസൃതമായി വേണമെന്ന നിലപാട് സ്വീകരിക്കുകയും ചെയ്തു.
പങ്കെടുത്തവർ
റഷ്യൻ പ്രസിഡന്റ് ദിമിത്രി മെദ്വെദേവ്‍‎, ബ്രസീലിയൻ പ്രസിഡന്റ്  ദിൽമ റൗസഫ്, ദക്ഷിണാഫ്രിക്കൻ പ്രസിഡന്റ്  ജേക്കബ് സുമ, ഇന്ത്യൻ പ്രധാനമന്ത്രി മൻമോഹൻ സിംഗ്‌ എന്നിവരാണ്‌ 2011-ലെ ഉച്ചകോടിയിൽ പങ്കെടുത്തത്‌.
അവലംബം
http://www.pravasabhumi.com/index.php?option=com_content&view=article&id=688%3A2011-04-12-17-47-57&catid=122%3AInternational&Itemid=1
http://www.madhyamam.com/news/68667/110413
വർഗ്ഗം:അന്താരാഷ്ട്ര സംഘടനകൾ
പി. എൻ. സുന്ദരം
പി.എൻ സുന്ദരം (18 മാർച്ച് 1934 – 22 മാർച്ച് 2010) മലയാളം, തമിഴ്, തെലുഗു, കന്നഡം ഹിന്ദി ചലച്ചിത്രരംഗത്ത് ഏകദേശം 250 സിനിമകളിൽ ഛായാഗ്രാഹകൻ എന്നനിലക്കും മലയാളത്തിൽ 5 സിനിമകളുടെ സംവിധായകൻ എന്ന നിലക്കും സംഭാവന നൽകിയ വ്യക്തിയാണ്. പാലക്കാട് ജില്ലയിൽ പനങ്ങാട്ടിരി സ്വദേശിയായ അദ്ദേഹം സിനിമയിൽ ആകൃഷ്ടനായി മദ്രാസിലെത്തുകയും ആദ്യകാലത്തെ കഷ്ടപ്പാടുകൾക്ക്ശേഷം വിജയവാഹിനി സ്റ്റുഡിയോയിൽ   കാമറാ അസിസ്റ്റന്റ് ആയി 1950കളിൽ പ്രവർത്തനം ആരംഭിക്കുകയും ചെയ്തു. പിന്നീട് എ വിൻസെന്റിന്റെ സഹായി ആയി ഛായാഗ്രഹണ രംഗത്തെത്തി. ഫിലിം എമ്പ്ലോയീസ് ഫെഡറേഷൻ ഒഫ് സൗത്ത് ഇന്ത്യ എന്ന സിനിമാതൊഴിലാളികളുടെ സംഘടനയുടെ സ്ഥാപകാംഗമായ അദ്ദേഹം അതിന്റെ പ്രസിഡണ്ടായും പ്രവർത്തിച്ചിട്ടുണ്ട്. മലയാളത്തിൽ 7 സിനിമകൾ സംവിധാനം ചെയ്തിട്ടുണ്ട്. ഉയർന്ന മനിതൻ എന്ന ചിത്രത്തിലെ ഛായാഗ്രഹണത്തിനു തമിഴ്നാട് ചലച്ചിത്ര അവാർഡ് ലഭിച്ചു.
ഛായാഗ്രഹണം നിർവ്വഹിച്ച മലയാളചിത്രങ്ങൾ
==സംവിധാനം ചെയ്ത ചിത്രങ്ങൾ ==
External links
വർഗ്ഗം:ഛായാഗ്രാഹകർ വർഗ്ഗം:1934-ൽ ജനിച്ചവർ വർഗ്ഗം:മാർച്ച് 18-ന് ജനിച്ചവർ വർഗ്ഗം:മാർച്ച് 22-ന് മരിച്ചവർ വർഗ്ഗം:2010-ൽ മരിച്ചവർ വർഗ്ഗം:പാലക്കാട് ജില്ലയിൽ ജനിച്ചവർ
ഗ്രീക്ക് പുരാണം
ഗ്രീക്ക് പുരാണം കൗതുകകരമായ കഥകളുടെ സഞ്ചയമാണ്. ദേവന്മാരേയും മനുഷ്യന്മാരേയും കേന്ദ്രകഥാപാത്രങ്ങളാക്കി ഭാവനാസമ്പന്നരായ പുരാതന ഗ്രീക്കു ജനത നെയ്തെടുത്ത കഥകൾ പിന്നീട് അല്പം ചില ഭേദഗതികളോടെ റോമക്കാരുടേയും പൈതൃകമായി മാറി. ആകാരത്തിലും വികാരത്തിലും മനുഷ്യസദൃശ്യരായിരുന്ന ഗ്രീക്കു ദേവീദേവതമാരുടെ രോഷവും പകയും എടുത്തു ചാട്ടവും പ്രണയചാപല്യങ്ങളും വിഡ്ഢിത്തങ്ങളും അനുകമ്പയും എല്ലാം ഈ പുരാണകഥകളിലുണ്ട്. ഈ കഥകളുടെ ഏറ്റവും പുരാതന സ്രോതസ്സ് ഹോമറാണ്. ക്രിസ്തുവിനു മുമ്പ് നാലും അഞ്ചും നൂറ്റാണ്ടുകളിൽ ജീവിച്ചിരുന്ന യൂറിപ്പിഡിസും സോഫോക്ളീസും അരിസ്റ്റോഫേനസും മറ്റു പലരും ഈ കഥകളെ ആധാരമാക്കി നാടകങ്ങളെഴുതി. പിന്നീട്, ക്രിസ്തുവിന്റെ ജനനത്തിന് പതിനേഴോ പതിനെട്ടോ കൊല്ലം മുമ്പ് ഈ കഥകളെല്ലാം ലാറ്റിൻ സാഹിത്യകാരനായ ഓവിഡ്, രൂപാന്തരങ്ങൾ എന്ന തന്റെ കൃതിയിൽ ക്രോഡീകരിച്ചു. ഏതു സന്ദർഭത്തിനും സാഹചര്യത്തിനും അനുയോജ്യമായ കഥകൾ ഇവിടെ കാണാം. വിശ്വസാഹിത്യത്തേയും, ശില്പകലയേയും, ചിത്രകലയേയും, സിനിമാലോകത്തേയും ഗ്രീക്ക് പുരാണകഥകൾ ഏറെ സ്വാധീനിച്ചിട്ടുണ്ട്. മനഃശാസ്ത്രത്തിൽ ചില പ്രത്യേക സ്വഭാവവിശേഷതകൾക്കും ഗ്രീക്കു പുരാണകഥകളെ അടിസ്ഥാനപ്പെടുത്തിയുളള പേരുകൾ കാണാം.
ഉത്പത്തി
അരൂപവും അമൂർത്തവുമായ വ്യവസ്ഥയില്ലായ്മയിൽ നിന്ന്  ദൈവം പ്രപഞ്ചത്തെ സൃഷ്ടിച്ചുവെന്നും പല മേഖലകളായി വിഭജിച്ചുവെന്നു് ഓവിഡ് പറയുന്നു. ഹെസിയോഡ് കുറെക്കൂടി വിശദമായും  സങ്കീർണ്ണമായും  മൂന്നു തലമുറകളായുളള ദേവോല്പത്തിയുടെ   കഥ പറയുന്നു. . എന്തായാലും ആദിയിൽ നിരാകാരമായ അന്ധകാരവും അവ്യവസ്ഥിതിയുമായിരുന്നെന്നും ആദിമ ദൈവങ്ങൾ യുറാനസും(ആകാശം) ഗയയും(ഭൂമി) ആണെന്ന കാര്യത്തിലും ഇരുവരും ഒരേ അഭിപ്രായക്കാരാണ്. മറ്റൊരു രസകരമായ കഥയാണ് ഹാസ്യനാടകകൃത്തായിരുന്ന അരിസ്റ്റോഫേനസ് പക്ഷികൾ എന്ന വ്യംഗനാടകത്തിൽ പറയുന്നത്: അന്ധകാരത്തിന്റേയും അഗാധതയുടേയും സംഗമത്തിലൂടെ പ്രണയം (Eros) പ്രകടമായെന്നും പക്ഷികളാണ് ദേവഗണത്തിനു മുമ്പെ ആവിർഭൂതരായതെന്നും
ടൈറ്റന്മാരും, ഒളിമ്പ്യന്മാരും
യുറാനസിന്റേയും ഗയയുടേയും സന്താനങ്ങളായിരുന്നു അതികായന്മാരും അതിശക്തന്മാരുമായ ടൈറ്റന്മാർ. .   നിരവധി  ടൈറ്റന്മാർ  ഉണ്ടായിരുന്നു, അവരിൽ  പ്രധാനികളായിരുന്നു,ക്രോണസ്, റിയ,  ഓഷാനസ്, തെഥിസ്, കയ്യൂസ്, ഫോബെ, ഹൈപ്പീരിയോൺ, തെയ്യ, ഇയാപെറ്റസ്, മ്നെമോസിൻ ,സിറിയസ്, തെമിസ് എന്നിവർ. പക്ഷെ ഈ പന്ത്രണ്ടു പേരുടെ നേതാവ് അവരിൽ ഏറ്റവും പ്രതാപശാലിയായ ക്രോണസായിരുന്നു. റോമൻ പുരാണത്തിൽ ക്രോണസിന്റെ പേര് സാറ്റേൺ എന്നാണ്. ദേവഗണത്തെ ഒന്നടങ്കം അടക്കി വാണിരുന്ന ക്രോണസ്സിനെതിരായി പുത്രനായ സ്യൂസ്  പ്രതിഷേധമുയർത്തി, സിംഹാസനം കരസ്ഥമാക്കി. നിഷ്ക്കാസിതനായ ക്രോണസ് ഇറ്റലിയിൽ അഭയം തേടിയെന്നും, അന്നു മുതൽ ഇറ്റലിയുടെ സുവർണ്ണകാലം തുടങ്ങിയെന്നും പറയപ്പെടുന്നു
ഒളിമ്പ്യന്മാരുടെ അധികാര പരിധികൾ
സ്യൂസും സഹോദരരും ഭരണാധികാരം നറുക്കിട്ടാണത്രെ പങ്കു വെച്ചത്. പൊസൈഡോണിന് സമദ്രവും ഹോഡിസ്ന് പാതാളലോകവും കിട്ടി. സ്യൂസിന് ദേവാധിദേവനായി സ്ഥാനമേറ്റു. ഭരണാധികാരികളായി സ്ഥാനമേറ്റവരെല്ലാവരും സകുടുംബം ഒളിമ്പസ് പർവ്വതശിഖരത്തിൽ വാസമുറപ്പിച്ചു. അതു കൊണ്ടാണ് ഇവർ ഒളിമ്പ്യന്മാർ എന്നറിയപ്പെട്ടത്. ടൈറ്റന്മാരുടെ സന്തതിപരമ്പരയിൽപ്പെട്ട ഇവരും പന്ത്രണ്ടു പേരായിരുന്നു. ഇതിൽ ഹെസ്റ്റിയക്കു പകരം പലപ്പോഴും ഡിമീറ്റിന്റേയോ, ഡൈനീഷ്യസിന്റേയോ പേരു കാണപ്പെടാറുണ്ട്. കൃത്യമായിപ്പറഞ്ഞാൽ, പാതാളലോകത്ത് സ്ഥിരവാസമുറപ്പിച്ച ഹേഡിസിനെ ഒളിമ്പ്യന്മാരുടെ കൂട്ടത്തിൽ പെടുത്താനാവില്ല.
ഒളിമ്പസ് പർവ്വതം
ഗ്രീസിലെ ഏറ്റവും ഉയരം കൂടിയ പർവ്വതനിരയാണ് ഒളിമ്പസ്. ഗ്രീസിന്റെ വടക്കു കിഴക്കായി തെസ്സലിയേയും മാസിഡോണിയയേയും വേർ തിരിച്ചുകൊണ്ട് 100 കിലോമീറ്റർ നീളത്തിൽ കിടക്കുന്നു. 50ൽപരം ശിഖരങ്ങളുണ്ട്. ഏറ്റവും കൂടിയ പൊക്കം 2917 മീറ്റർ.
പുരാണങ്ങൾ ഗ്രീസിൽ മാത്രം ഒതുങ്ങിനിന്ന കാലത്ത്, കഥകളിലൊക്കെ ദേവന്മാരുടെ ആസ്ഥാനം ഒളിമ്പസ് പർവ്വതം തന്നേയായിരുന്നെന്നും പിന്നീടെപ്പോഴോ അത് ആകാശത്തെ കാല്പനികസ്ഥലമായി മാറിയെന്നും കരുതപ്പെടുന്നു.
മറ്റു ദേവന്മാർ
ഒളിമ്പ്യന്മാർ ഭരണാധികാരികളായിരുന്നു. അവരുടെ കീഴിൽ ഇടത്തരക്കാരും താഴേക്കിടയിലുമുളള മറ്റനേകം ദേവീദേവന്മാരും ഉണ്ടായിരുന്നു. മനുഷ്യരുണ്ടാകുന്നതിനു മുമ്പ് ഒളിമ്പ്യന്മാരുടെ മേൽക്കോയ്മ ഇവരിൽ മാത്രം ഒതുങ്ങിനിന്നു. എല്ലാ ദേവീദേവന്മാരും ജരാനര ബാധിക്കാത്തവരും സുന്ദരീസുന്ദരന്മാരും മരണമില്ലാത്തവരുമായിരുന്നു.
മനുഷ്യഗണം
ഗ്രീക്കു പുരാണത്തിൽ മനുഷ്യോല്പത്തിയെക്കുറിച്ച് പല വ്യത്യസ്ത കഥകളുമുണ്ട്.
പ്രൊമീഥ്യുസിന്റെ രൂപകല്പന
ക്രോണസിനെ പരാജയപ്പെടുത്താനായി തന്നെ സഹായിച്ച പ്രൊമിഥ്യുസിനേയും എപിമെഥ്യുസിനേയുമാണ് സ്യൂസ് മനുഷ്യനെ സൃഷ്ടിക്കാനായി ചുമതലപ്പെടുത്തിയത്. പ്രൊമിഥ്യൂസ് എന്നാൽ ബുദ്ധിമാനെന്നും എപിമെഥ്യുസ് എന്നാൽ മന്ദബുദ്ധിയെന്നുമാണ് അർത്ഥം. മനുഷ്യരെ സൃഷ്ടിക്കുന്നതിനു മുമ്പ് എപിമെഥ്യൂസ് മറ്റു ജീവജാലങ്ങളെ സൃഷ്ടിച്ചു, എല്ലാ മെച്ചപ്പെട്ട സ്വഭാവവൈശിഷ്ട്യങ്ങളും അവക്കു നല്കി. മനുഷ്യന്റെ ഊഴം വന്നപ്പോൾ എപിമെഥ്യൂസ് ആകെ കുഴങ്ങി, പ്രൊമീഥ്യുസിന്റെ സഹായം തേടി. ബുദ്ധിമാനായ പ്രൊമീഥ്യൂസ് മനുഷ്യനെ എല്ലാതരത്തിലും മറ്റു ജീവജന്തുക്കളേക്കാളും ഉന്നതനാക്കി, ദേവന്മാരെപ്പോലെ ആകാരസുഷമയുളള ഇരുകാലികളാക്കി. മാത്രമല്ല, സ്വർഗ്ഗത്തിൽ നിന്ന് അനധികൃതമായി തീ ഭൂമിയിലേക്കു കടത്തി മനുഷ്യനെ ഏല്പിച്ചു.
അഞ്ചു യുഗങ്ങൾ, അഞ്ചു തരം മനുഷ്യർ
മറ്റൊരു കഥ ദേവന്മാർ തന്നേയാണ് മനുഷ്യരെ സൃഷ്ടിച്ചതെന്നാണ്. ആദ്യം സ്വർണ്ണം കൊണ്ടും തുടർന്ന് വെളളി, ചെമ്പ്, ശില എന്നിവ കൊണ്ടൊക്കെ മനുഷ്യരെ ഉണ്ടാക്കിയെടുത്തു, പക്ഷെ തൃപ്തി വന്നില്ല. അഞ്ചാമത്തെ പരിശ്രമമാണ് ഇരുമ്പു കൊണ്ടുളള ഇന്നത്തെ മനുഷ്യർ. ഇവയെ അഞ്ചു യുഗങ്ങളായി ഹെസേയോഡും ശിലയൊഴിച്ച് നാലു യുഗങ്ങളായി ഓവിഡും വിശേഷിപ്പിക്കുന്നു.
ഈ യുഗങ്ങളില്ല്ലാം പുരുഷന്മാർ മാത്രമേ ഉണ്ടായിരുന്നുളളു.
ആദ്യത്തെ വനിത
ഗ്രീക്കു പുരാണ പ്രകാരം പ്രഥമ മനുഷ്യസ്ത്രീ പൻഡോറയാണ്. അവളെ സൃഷ്ടിക്കാനിടയായ സാഹചര്യവും രസകരമാണ്. പ്രൊമീഥ്യൂസിന് മനുഷ്യരോട് പക്ഷപാതം ഉണ്ടായിരുന്നു. പ്രൊമീഥ്യൂസ് മനുഷ്യർക്കു വേണ്ടി തീ ഒളിച്ചു കടത്തിയതിൽ സ്യൂസ് കുപിതനായിരുന്നു. പ്രൊമീഥ്യൂസിന്റെ മറ്റൊരു കൌശലം ആ രോഷത്തെ ആളിക്കത്തിച്ചു. മനുഷ്യന്മാർ പതിവായി സ്യൂസിന് മൃഗബലി അർപ്പിച്ചിരുന്നു. ഒരിക്കൽ പ്രൊഫ്യൂസ് അതു രണ്ടു ഭാഗങ്ങളായി പകുത്തു വെച്ചു. ഒന്നിൽ നല്ല, ഭക്ഷണയോഗ്യമായ മാംസക്കഷണങ്ങൾക്കു മീതെയായി വൃത്തികെട്ട കുടലും മറ്റു ആന്തരാവയവങ്ങളും കൂട്ടി വെച്ചു. മറ്റേതിൽ കൊഴുപ്പുകൊണ്ടു മൂടിയ എല്ലിൻ കഷണങ്ങളും. തെറ്റിദ്ധരിച്ച് സ്യൂസ്, കൊഴുപ്പു കൂന തിരഞ്ഞെടുത്തു. അന്നു മുതൽ അതായി സ്യൂസിനുളള പങ്ക്, എല്ലും കൊഴുപ്പും മാത്രം. . യഥാർത്ഥ കുറ്റവാളിയായിരുന്ന പ്രൊമീഥ്യൂസിനെ മാത്രമല്ല, മനുഷ്യരേയും സ്യൂസ് ശിക്ഷിക്കാൻ തീരുമാനിച്ചു. മനുഷ്യരോടു പകരം വീട്ടാനായി സ്യൂസ് അതിസുന്ദരിയായ സ്ത്രീയെ സൃഷ്ടിച്ചു. ദേവന്മാരെല്ലാം അവൾക്ക് സമ്മാനങ്ങൾ നല്കി. അതുകൊണ്ടാണ് അവളുടെ പേര് പൻഡോറ (സർവ്വ സമ്മാനിത) എന്നായത്. എല്ലാവരും -ദേവന്മാരടക്കം- അവളിൽ മോഹിതരായി. സ്ത്രീയുടെ വരവ് എല്ലാവരേയും വലച്ചു, പ്രത്യേകിച്ച് സ്യൂസിനെ; സ്ത്രീകൾ സ്യൂസിന്റെ ഏറ്റവും വലിയ ദൌർബല്യമായി.
പ്രളയാനന്തരം
മറ്റൊരു കഥയിൽ ശിലായുഗത്തിലെ മനുഷ്യരുടെ ദുഷ്കൃതികൾ കണ്ട് കുപിതനായി സ്യൂസ് ആദേശം നല്കുന്നു പ്രളയം സംഭവിക്കട്ടെ. വരുംവരായ്കകൾ മുൻകൂട്ടി കണ്ടറിഞ്ഞ പ്രൊമീഥ്യൂസ് തന്റെ വംശജരായ പൈറയേയും ഭർത്താവ് ഡ്യൂകാലിയോണിനേയും അവശ്യസാധനങ്ങളോടൊപ്പം ഒരു പേടകത്തിലടച്ച് ഒഴുക്കിവിട്ടു. അങ്ങനെ ഭൂമിയിൽ അവരിരുവരും മാത്രം രക്ഷപ്പെട്ടു. അവരോട് കരുണ തോന്നിയ സ്യൂസ് പ്രളയം പിൻവലിച്ചു. അവരിലൂടെ വീണ്ടും പുതിയ മനുഷ്യവംശം രൂപം കൊണ്ടു.
കഥകളിലെ വൈവിധ്യം
പറക്കും കുതിരയും വട്ടക്കണ്ണുളള രാക്ഷസന്മാരും സ്വർണ്ണ ആപ്പിളുകളും നൂറു കണ്ണുകളുളള നായയും സർപ്പകേശിയായ രാക്ഷസിയുമൊക്കെ ഈ കഥകളിലുണ്ട്. അവയോടൊപ്പം തന്നെ സ്വന്തം സൌന്ദര്യത്തിൽ മോഹിതനാവുന്ന നാർസിസ്സസ്സിന്റേയും ഏറ്റു പറയാൻ മാത്രം വിധിക്കപ്പെട്ട എക്കോയുടേയും വെളളം അടുത്തുണ്ടായിട്ടും  എന്നെന്നേക്കും ദാഹാർത്തനായിരിക്കാൻ ശപിക്കപ്പെട്ട ടാൻടലസ്സിന്റേയും വിധിവൈപരീത്യം മൂലം അമ്മയെ വിവാഹം ചെയ്യേണ്ടി വന്ന ഈഡിപ്പസ്സിന്റേയും സ്വന്തം പിതാവിനോട് അനുരാഗം തോന്നിയ മൈറയുടേയും താൻ മെനഞ്ഞെടുത്ത പ്രതിമയിൽ അനുരക്തനായ  ശില്പിയുടേയും വിചിത്രകഥകളും ഇതിലുണ്ട്. പ്രധാനമായും പ്രണയവും വീരസാഹസികതയുമാണ് കഥകളിലെ  അടിസ്ഥാന പ്രമേയങ്ങൾ
അവലംബം
വർഗ്ഗം:ഗ്രീക്ക് പുരാണം
അജിത ശ്രീവാസ്തവ
കജാരി നാടൻ പാട്ടുകൾക്ക് പേരുകേട്ട ഒരു ഇന്ത്യൻ ഗായികയാണ് അജിത ശ്രീവാസ്തവ. കലാരംഗത്തെ അവരുടെ സംഭാവനകൾക്ക് 2022-ൽ ഇന്ത്യാ ഗവൺമെന്റ് അവർക്ക് പത്മശ്രീ നൽകി ആദരിച്ചു.
1970-കളുടെ അവസാനം മുതൽ, ശ്രീവാസ്തവ മിർസാപൂരിൽ നിന്നും ചുറ്റുമുള്ള പ്രദേശങ്ങളിൽ നിന്നുമുള്ള ജനപ്രിയ നാടോടി സംഗീതം കജാരിയുമായി ബന്ധപ്പെട്ടിരിക്കുന്നു.
ജീവിതവും വിദ്യാഭ്യാസവും
ഉത്തർപ്രദേശിലെ വാരാണസിയിലാണ് ശ്രീവാസ്തവ ജനിച്ചത്. അവൾ ഗോരഖ്പൂർ സർവ്വകലാശാലയിൽ നിന്നും ബി എഡ് ബനാറസ് ഹിന്ദു സർവ്വകലാശാലയിൽ നിന്നും എം.എ. എന്നിവ പൂർത്തിയാക്കി.
പിന്നീട് മിർസാപൂരിൽ നിന്നുള്ള റാസ്ബിഹാരി ലാലിനെ വിവാഹം കഴിച്ച് അവിടെ താമസമാക്കി.
കരിയർ
ഓൾ ഇന്ത്യ റേഡിയോ, ലഖ്‌നൗ ദൂരദർശൻ, ഉത്തർപ്രദേശ് സംഗീത നാടക അക്കാദമി, ടി-സീരീസ് തുടങ്ങിയവ സംഘടിപ്പിച്ച നിരവധി പരിപാടികളിൽ ശ്രീവാസ്തവ അവതരിപ്പിച്ചിട്ടുണ്ട്.
2018-ൽ, ആര്യ കന്യ ഇന്റർ കോളേജിൽ നിന്ന് ലക്ചററായി വിരമിച്ചു. അതിനുശേഷം, ഈ പ്രദേശത്തെ നാടോടി സംഗീതത്തെ പ്രോത്സാഹിപ്പിക്കുന്നതിനായി അവൾ തന്റെ സമയം പൂർണ്ണമായും നീക്കിവച്ചു.
പുറംകണ്ണികൾ
വർഗ്ഗം:ഇന്ത്യൻ വനിതാ നാടോടി ഗായകർ വർഗ്ഗം:പത്മശ്രീ പുരസ്കാരം ലഭിച്ചവർ
പൊട്ടാസ്യം കാർബണേറ്റ്
K2CO3 എന്ന രാസസൂത്രമുള്ള ഒരു അജൈവ സംയുക്തമാണ് പൊട്ടാസ്യം കാർബണേറ്റ്. വെള്ളത്തിൽ ലയിക്കുന്ന ഒരു വെളുത്ത ലവണമാണിത്. ജലത്തോട് പ്രതിപത്തിയുള്ള ഇത് പലപ്പോഴും നനഞ്ഞ ഖരരൂപത്തിൽ കാണപ്പെടുന്നു. പൊട്ടാസ്യം കാർബണേറ്റ് പ്രധാനമായും ഉപയോഗിക്കുന്നത് സോപ്പ്, ഗ്ലാസ് എന്നിവയുടെ നിർമ്മാണത്തിലാണ്.
ചരിത്രം
പൊട്ടാഷിന്റെ പ്രാഥമിക ഘടകമാണ് പൊട്ടാസ്യം കാർബണേറ്റ്. പൊട്ടാഷും പേൾ ആഷും ഉണ്ടാക്കുന്നതിനുള്ള മെച്ചപ്പെട്ട രീതിക്ക് യു.എസ്. പേറ്റന്റ് ഓഫീസ് നൽകിയ ആദ്യത്തെ പേറ്റന്റ് 1790-ൽ സാമുവൽ ഹോപ്കിൻസിന് ലഭിച്ചു,
18-ആം നൂറ്റാണ്ടിന്റെ അവസാനത്തിൽ വടക്കേ അമേരിക്കയിൽ, ബേക്കിംഗ് പൗഡർ വികസിപ്പിക്കുന്നതിന് മുമ്പ്, റൊട്ടി പുളിപ്പിക്കുന്നതിനുള്ള ഏജന്റായി ഇതിന്റെ ശുദ്ധീകരിച്ച രൂപം ഉപയോഗിച്ചിരുന്നു.